text:
जिला अम्बेडकरनगर। हिंआ 8 जून 2016 का डाक्टर अजय कुमार के अध्यक्ष्ता मा प्राथमिक स्वास्थ्य केन्द्र अकबरपुर मा नौ माह से पांच साल तक के बच्चन का विटामिन ए कै दवा पिलायके जिला स्तरीय उद्घाटन करिन।
उप मुख्य चिकित्साधिकारी बताइन कि नौ महीना से पांच साल तक के बच्चन का दवा पिलायके बाल स्वास्थ्य पोषण माह कै अभियान 8 जून से आठ जुलाई तक चले। अम्बेडकर नगर मा कुल दुई लाख छियासी हजार नौ सौ चैदह बच्चन मा तैंतिस हजार एक सौ चैरासी (नौ माह से एक साल तक कै बच्चै) अउर दुई लाख तिरपन हजार सात सौ तीस (एक साल से पांच साल तक) के बच्चन का विटामिन ए दवा पिलाय जाये। जिला मा कुल दुई सौ उन्यासी उपकेन्द्र, चैबिस अति प्राथमिक स्वास्थ्य केन्द्र मा पूरा महीना बाल पोषण माह चले। जउने मा नौ महीना से एक साल तक के बच्चन का विटामिन ए के साथे खसरा कै दवा भी पिलाय जाये। मौके पै प्रभारी चिकित्साधिकारी डाक्टर सुभाष चन्द्र चिकित्सा अधिकारी एन.सी.राम जैसेन कइयौ डाक्टर शामिल रहिन।
बाल स्वास्थ्य पोषण माह कै करिन शुरुआत
जिला अम्बेडकरनगर। हिंआ 8 जून 2016 का डाक्टर अजय कुमार के अध्यक्ष्ता मा प्राथमिक स्वास्थ्य केन्द्र अकबरपुर मा नौ माह से पांच साल तक के बच्चन का विटामिन ए कै दवा पिलायके जिला स्तरीय उद्घाटन करिन।


c: text/html

text:
दूसर इतिहास 6 Awadhi Bible: Easy-to-Read Version (ERV-AWA)
6 तब सुलैमान कहेस, “यहोवा कहेस कि उ करिया घने बदरे मँ रही। 2 हे यहोवा, मइँ इ भव्य मन्दिर तोहरे बरे एहमाँ सदा-सर्वदा रहइ बरे बनाएउँ ह।”
सुलैमान क भासण
3 राजा सुलैमान मुड़ा अउर उ अपने समन्वा खड़े सबहिं इस्राएल क लोगन क आसीर्बाद दिहस। 4 सुलैमान कहेस,
“इस्राएल क परमेस्सर, यहोवा क बड़कई करा। यहोवा उ कइ दिहेस ह जउन करइ क बचन उ तब दिहे रहा जब उ मोरे बाप दाऊद स बातन किहे रहा। परमेस्सर यहोवा इ कहे रहा: 5 ‘उहइ दिना स जब मइँ अपने लोगन क मिस्र स बाहेर लिआएउँ तब स अब तलक मइँ इस्राएल क कउनो परिवार समूह स कउनो नगर नाहीं चुनेउँ ह, जहाँ मोरे नाउँ क एक ठु भवन बनइ। मइँ अपने निज लोगन इस्राएलियन पइ हुवूमत करइ बरे भी कउनो मनई क नाहीं चुनेउँ ह। 6 किन्तु अब मइँ यरूसलेम क अपने नाम बरे चुनेउँ ह अउर मइँ दाऊद क अपने इस्राएली लोगन क अगुवाई करइ बरे चुनेउँ ह।’
7 “मोरे बाप दाऊद क इ इच्छा रही कि उ इस्राएली रास्ट्र क यहोवा परमेस्सर क नाउँ क महिमा बरे एक ठु मन्दिर बनवावइँ। 8 इसलिए यहोवा मोरे बाप स कहेस, ‘दाऊद, जब तू मोरे नाउँ बरे मन्दिर बनावइ क इच्छा किहा तब तू ठीक काम किहा ह। 9 मुला तू मन्दिर बनाइ नाहीं सकत्या। मुला तोहार आपन पूत मोरे नाउँ बरे मन्दिर बनवाइ।’ 10 अब, यहोवा उ कइ दिहेस ह जउन उ करइ क कहे रहा। मइँ अपने बाप क जगह पइ नवा राजा हउँ। दाऊद मोर बाप रहेन। अब मइँ इस्राएल क राजा अहउँ। यहोवा इहइ करइ क बचन दिहे रहा। मइँ इस्राएल क यहोवा परमेस्सर क नाउँ पइ मन्दिर बनवाएउँ ह। 11 मइँ करार क सन्दूख क मन्दिर मँ धरेउँ ह। करार क सन्दूख हुवाँ अहइ जहाँ यहोवा क संग कीन्ह गइ वाचा रखी जात ह। यहोवा इ वाचा इस्राएल क लोगन क संग किहेस।”
सुलैमान क पराथना
12-13 सुलैमान यहोवा क वेदी क समन्वा खड़ा भवा। उ ओन इस्राएल क लोगन क समन्वा खड़ा भवा जउन हुवाँ बटुरे भए रहेन। तब सुलैमान अपने हाथन अउर अपनी भुजन क फइलाएस। सुलैमान एक ठु काँसे क मंच पाँच हाथ लम्बा, पाँच हाथ चउड़ा अउर तीन हाथ ऊँच बनाए रहा अउर एका बाहरी आँगन क बीच मँ रखे रहा। तब उ मंच पइ खड़ा भवा अउर इस्राएल क जउन लोग हुवाँ बटुरे भए रहेन ओनकर उपस्थिति मँ घुटने टेकेस। सुलैमान अकासे कइँती हाथ फइलाएस। 14 सुलैमान कहेस:
“हे इस्राएल क परमेस्सर, यहोवा, तोहार समान कउनो भी परमेस्सर न तउ सरग मँ बाटइ, न ही धरती पइ अहइ। तू आपन पिरेम अउ दया क प्रतिग्या बनाए रख जेका तू आपन सेवकन क संग जउन नीक रास्ते पइ चलत हीं अउर पूरे हिरदइ स तोहरी आग्या क पालन करत हीं किहस ह। 15 तू अपने सेवक दाऊद क दिए गए बचन क पूरा किहे रह्या, अउर आजु तू अपने हाथन स इ बचन क पूरा किहा ह। 16 अब, हे यहोवा, इस्राएल क परमेस्सर! तू अपने सेवक दाऊद क दिए बचन क बनाए राखा। तू इ बचन दिहे रह्या: तू कहे रह्या, ‘दाऊद, तू अपने परिवार स, मोरे समन्वा इस्राएल क सिंहासने पइ बइठइ बरे, एक मनई क पावइ म कबहुँ असफल नहीं होब्या। इहइ होइ जदि तोहार पूत ओन सबहिं बातन मँ सावधान रहिहीं जेनका उ पचे करिहीं। ओनका मोरे नेमन क पालन वइसे ही करइ चाही जइसा तू मोरे नेमन क पालन किहा ह।’ 17 अब, हे यहोवा, इस्राएल क परमेस्सर अपने बचन क पूर होइ द्या। तू इ बचन अपने सेवक दाऊद क दिहा ह।
18 “हे परमेस्सर, हम जानित ह कि तू यथार्थ मँ, लोगन क संग धरती पइ नाहीं रहब्या। सरग, सब स ऊँच सरग भी तोहका अपने भीतर रखइ क छमता नाहीं राखत अउर हम जानित ह कि इ मन्दिर जेका मइँ बनाएउँ ह तोहका अपने भीतर नाहीं रखि सकत। 19 किन्तु हे यहोवा, परमेस्सर तू हमार पराथना अउर वृपा याचना पइ धियान द्या। हे यहोवा, मोर परमेस्सर! तोहरे बरे कीन्ह गइ मोर पुकार तू सुना। मइँ तोहसे जउन पराथना करत हउँ, सुना। मइँ तोहार सेवक हउँ। 20 मइँ पराथना करत हउँ कि तोहार आँखिन मन्दिर क लखइ बरे दिन रात खुली रहइँ। तू कहे रह्या कि तू इ जगह पइ आपन नाउँ अंकित करब्या। मन्दिर क लखत भवा जब मइँ तोहसे पराथना करत हउँ तउ तू मोर पराथना सुना। 21 मोर पराथनन क सुना अउर तोहरे इस्राएल क लोग जउन पराथनन करत अहइँ, ओनका भी सुना। जब हम तोहरे मन्दिर क लखत भए पराथनन करित ह तउ तू हमार पराथनन क सुना। तू सरग मँ जहाँ रहत ह हुवँइ स सुना अउर जब तू हमार पराथनन सुन्या तउ तू हमका छिमा करा।
22 “अगर कउनो मनई कउनो दूसर मनई क संग कछू बुरा करइ क कलंकित होइ, तउ उ कलंकित मनई तोहार नाउँ लेइके प्रतिग्या करी कि उ निरपराध अहइ, तउ जब उ तोहरी वेदी क समन्वा सपथ लेइ बरे आवइ, 23 तउ तू सरग स सुना। तू अपने सेवकन क फैसला करा अउर ओका कार्यान्वित करा। दोखी मनई क सजा द्या अउर ओका ओतना कस्ट होइ द्या जेतना कस्ट उ दूसरे क दिहेस होइ। इ साबित करा कि जउन मनई अच्छा कार्य किहेस ह, उ निरपराध अहइ अउर ओका ओकर अच्छाई क कारण ओका इनाम द्या।
24 “होई सकत ह तोहार लोग, इस्राएलियन आपन दुस्मनन स पराजित होइ, काहेकि उ पचे तोहरे खिलाफ पाप किहेन ह। अगर उ पचे तोहार लगे पराथना करइ बरे लउटी आई अउर इ मन्दिर स तोहार नाउँ क स्तुति करी, तउ 25 सरग स अपने लोगन क सुना अउर इस्राएलिएन क पापन क छिमा करा। ओनका उ भुइयाँ मँ लउटावा जेका तू ओनका अउर ओनके पुरखन क दिहे रह्या।
26 “होइ सकत आसमान बन्द होइ एह बरे बर्खा न होइ। उ तब होइ जब इस्राएल क लोग तोहरे बिरुद्ध पाप करिही। जदि उ पचन्क एकर पछतावा होइ अउर तोहार नाउँ क स्वीकार करइ अउ इ मन्दिर क ओर पारथना करइ अउर जदि उ पचे पाप करब तजि देइहीं काहेकि तू ओनका सजा दिहेस ह, 27 तउ सरग स तू ओनकर सुना। तू ओनकर सुना अउर ओनके पापन क छिमा करा। इस्राएल क लोग तोहार सेवक अहइँ। तब ओनका सही मारग क उपदेस द्या जेह पइ उ पचे चल सकत। तू अपनी भुइँया पइ बर्खा करा जउन तू अपने लोगन क दिहे रह्या।
28 “अगर हुवाँ भुइँया मँ कउनो अकाल या महामारी या अगर फसलन क बेरामी बर्बाद होइ जाइ या अगर फफूँदी या अगर टिड्डी अउर टिड्डे या जदि इस्राएल क लोगन क नगरन मँ ओनकर दुस्मन घेरा डाइ देइँ, या जदि इस्राएल मँ कउनो प्रकार क बेरामी होइ, 29 अउर तब तोहार लोग अर्थात इस्राएल क कउनो मनई पराथना या याचना करइ अउ हर एक मनई अपनी आपत्ति अउ पीरा क जानत रहइ अउ जदि उ मनई इ मन्दिर क लखत भए आपन-आपन हाथ अपनी बाँह उठावइ 30 तउ तू ओनकर सरग स सुना। सरग उहइ अहइ जहाँ तू अहा। सुना अउर छिमा करा। हर एक मनई क ओकरे हक द्या काहेकि तू जानत ह कि हर एक मनई क हिरदइ मँ का बाटइ। सिरिफ तू ही जानत ह कि मनई क हिरदइ मँ का बाटइ। 31 तब लोग तोहसे डेरइहीं अउर तोहार आग्या मानिहीं जब तलक उ पचे देस मँ रहिहीं जेका तू हमरे पुरखन क दिहे रह्या।
32 “कउनो अइसा अजनबी होइ सकत ह जउन तोहार इस्राएल क लोगन मँ स न होइ, किन्तु उ देस स आवा होइ जउन बहोत दूर होइ अउर उ अजनबी इ बरे आवा होइ काहेकि उ तोहार महान नाउँ, तोहार महान सक्ती अउर बड़की ताकत बरे सुनेइ होइ। जब उ मनई आवइ अउर इ मन्दिर क लखत भवा पराथना करइ, 33 तब सरग स जहाँ तू रहत ह, सुना अउर तू ओका अनुदान द्या जउन उ चाहत ह। तब सारे संसार क रास्ट्र तोहार नाउँ जनिहीं अउर तोहार आदर वइसे करिहीं जइसे तोहार लोग अर्थात इस्राएली करत हीं अउर संसार क सबहिं लोग जनिहीं कि जउने मन्दिर क मइँ बनवाएउँ ह उ तोहरे नाउँ स जाना जात ह।
34 “जब तू अपने लोगन क कउनो जगह पइ ओनकर दुस्मनन क संग लड़इ बरे पठएस अउर उ पचे इ नगर कइँती लखिके पराथना करइँ, जेका तू चुन्या ह अउ इ मंन्दिर कइँती लखइँ जेका मइँ तोहरे नाउँ बरे बनाएउँ ह। 35 तउ ओकर पराथना अउर याचना क सरग स सुना अउर ओकर सहायता करा।
36 “लोग तोहरे खिलाफ पाप करिहीं कउनो अइसा मनई नाहीं जउन पाप न करत होइ अउर तू ओन पइ वोधित होब्या। तू कउनो दुस्मन क ओनका हरावइ देब्या अउर ओनसे धरे जाइ देब्या अउ बहोत दूर या निचके क भुइँया मँ जाइ देब्या। 37 किन्तु जब उ पचे आपन बिचार बदलिहीं अउर पछतावा करिहीं अउर तोहसे याचना करिहीं जब कि उ पचे बन्दी बनाए जाइवाले देस मँ ही अहइँ। उ पचे कहिहीं, ‘हम लोग पाप किहा ह, हम लोग बुरा किहा ह अउ हम लोग दुट्ठता कीन्ह ह।’ 38 तब उ पचे उ देस मँ जहाँ उ पचे बन्दी क रूप मँ अहइँ, अपने पूरे हिरदइ व आतिमा स तोहरे लगे लउटिहीं अउर इ देस कइँती जउन तू ओनके पुरखन क दिहा ह, इ नगर कइँती जेका तू चुन्या ह, अउर इ मन्दिर कइँती जउन मइँ तोहरे नाउँ क महिमा बरे बनाएउँ ह, ओकरे कइँती मुँह कइके पराथना करिहीं। 39 जब अइसा होइ तउ तू सरग स ओकर सुना। सरग तोहार आवास अहइ। ओनकर पराथना अउर याचना क स्वीकार करा अउर ओनकर सहायता करा अउर अपने ओन लोगन क छिमा कइ द्या जउन तोहरे खिलाफ पाप किहन ह। 40 अब, मोरे परमेस्सर, मइँ तोहसे माँगत हउँ, तू अपनी आँखी अउर कान खोल ल्या। तू हम लोगन क, जउन पराथना इ जगह पइ करत अहइँ ओका सुना अउर ओह पइ धियान द्या।
41 “अब, हे यहोवा परमेस्सर उठा अउर अपने करार क सन्दूख क संग
जउन कि तोहार सक्ती क स्थल अहइ आपन बिस्राम स्थल पइ आवा।
तोहार याजक मुवती रूपी वस्त्र पहिरा रहइ।
हे यहोवा, परमेस्सर तोहार भक्तजन तोहार अच्छाई मँ आनन्दित होइ।
42 हे यहोवा, परमेस्सर अपने अभिसिक्त राजा क स्वीकार करा।
अपने सेवक दाऊद क विस्वासभक्ति क याद राख।”

robotstxt: allowed

filter: keep


text:
2 समूएल 19 Awadhi Bible: Easy-to-Read Version (ERV-AWA)
योआब दाऊद क फटकारत ह
19 लोग योआब क खबर दिहन। उ पचे योआब स कहेन, “लखा, राजा अबसालोम बरे रोवत अहइ अउर बहोत दुखी अहइ।” 2 दाऊद क फउज उ दिन जीत पाए रही। मुला उ दिन सबहिं लोगन बरे बहोत सोक क दिन होइ गवा। इ सोक क दिन रहा, काहेकि लोग सुनेन, “राजा अपने पूत बरे बहोत दुखी अहइ।”
3 लोग नगर मँ चुपचाप आएन। उ पचे ओन लोगन क तरह रहेन जउन जुद्ध मँ पराजित होइ गए होइँ अउ पराइ आए होइँ। 4 राजा आपन मुँहना ढाँपि लिहस। उ जोर-जोर स अउ फूट-पूटि के रोवत रहा, “मोर पूत अबसालोम! मोर पूत, मोर बेटवा।”
5 योआब राजा क महल मँ आवा। योआब राजा स कहेस, “आजु तू आपन सबहिं अधिकारियन क समन्वा अपमानित भवा ह। आजु तोहार सेवकन तोहार जिन्नगी बचाएन। उ पचे तोहरे पूतन, बिटियन, पत्नियन अउ उप-पत्नियन क जिन्नगी क बचाएन। 6 तोहार अधिकारियन अपमानित महसूह करत ह कि तू ओनसे पिरेम करत ह जउन तोहसे घिना करत हीं अउर तू ओनसे घिना करत ह जउन तोहसे पिरेम करत हीं। आजु तू इ स्पस्ट कइ दिहा ह कि तोहार अधिकारी अउ तोहार लोग तोहरे बरे कछू नाहीं अहइँ। आजु मइँ समुझत हउँ कि जदि अबसालोम जिअत रहत अउ हम सबहिं मार दिए गए होत तउ तोहका बड़ी खुसी होत। 7 अब खड़ा ह्वा अउ आपन सेवकन स बात करा अउर ओनका प्रोत्साहित करा। मइँ यहोवा क किरिया खाइके कहत हउँ कि जदि तू इ करइ बाहेर नाहीं निकरत्या तउ आजु क रात तोहार कउनो मनई नाहीं बची। बचपन स आजु तलक तोह पइ जेतनी बिपत्तियन आई अहइँ, ओन सब स इ बिपत्ति अउर बदतर होइ।”
8 तब राजा नगर दुआर पइ गवा। खबर फइली कि राजा नगर दुआरे पइ अहइ। एह बरे सबहिं लोग राजा क लखइ आएन। सबहिं अबसालोम क समर्थक इस्राएली अपने घरन क पराइ गए रहेन।
दाऊद फुन राजा बनत ह
9 इस्राएल क सबहिं परिवार समूहन क लोग आपुस मँ तर्क-वितर्क करइ लागेन। उ पचे कहेन, “राजा दाऊद हम क पलिस्तियन अउ हमार दूसर दुस्मनन स बचाएस। मुला अब उ अबसालोम क समन्वा स पराइ गवा। 10 हम लोग अबसालोम क अपने ऊपर सासन करइ बरे चुने रहेउँ। किन्तु अब उ जुद्ध मँ मर चुका ह। हम लोगन क दाऊद क फुन राजा बनावइ चाही।”
11 राजा दाऊद याजकन सादोक अउ एब्यातार क सँदेसा पठएस। दाऊद कहेस, “यहूदा क प्रमुखन स बात करा। कहा, ‘तू लोग अन्तिम परिवार समूह काहे अहा जउन राजा दाऊद क अपने राजमहल मँ वापस लिआवइ चाहत अहा? समूचइ इस्राएल मँ राजा क ओकर महल मँ वापिस लिआवइ बरे जउन कछू भी कहा गवा, इ राजा तलक पहोंच गवा ह। 12 तू मोर भाइयन अहा, तू मोरे परिवार अहा। फुन भी तोहार परिवार समूह राजा क महल मँ वापस लिआवइ मँ अन्तिम काहे रहा?’ 13 अउर अमासा स कहा, ‘तू मोरे परिवारे क अंग अहा। जदि तोहका अभी हीं स योआब क जगह पइ सेना क नायक न बनावउँ, तउ परमेस्सर मोका सजा देइ।’”
14 दाऊद यहूदा क लोगन क दिल क जीत लिहेस। एह बरे उ पचे एक ठु मनई क तरह एकमत होइ गएन। यहूदा क लोग राजा क सँदेसा पठएन। उ पचे कहेन, “अपने सबहिं सेवकन क संग वापस आवा।”
15 तब राजा दाऊद यरदन नदी तलक आवा। यहूदा क लोग राजा स भेंटइ गिलगाल आएन। उ पचे एह बरे आएन कि उ पचे राजा क यरदन नदी क पार लइ जाइँ।
सिमी दाऊद स छमा-याचना करत ह
16 गेरा क पूत सिमी बिन्यामीन परिवार समूह क रहा। उ बहूरीम मँ रहत रहा। सिमी राजा दाऊद स भेंटइ क हाली किहस। सिमी यहूदा क लोगन क संग आवा। 17 सिमी क संग बिन्यामीन परिवार क एक हजार लोग भी आएन। साऊल क परिवार क सेवक सीबा भी आवा। सीबा अपने संग अपने पन्द्रह पूतन अउ बीस सेवकन क लिआवा। इ पचे सबहिं लोग राजा दाऊद स भेंटइ बरे यरदन नदी पइ जल्दी स पहोंचेन।
18 इ सबइ लोग यरदन नदी पार कइके राजा क परिवार क यहूदा मँ वापस लिआवइ मँ मदद करइ बरे, अउर उ सबइ कछू करइ बरे गएन जउन राजा चाहेस, गएन। जब राजा नदी पार करत रहा, गेरा क पूत सिमी ओहसे मिलन आवा। सिमी राजा क समन्वा भुइँया तलक प्रणाम करइ निहुरा। 19 सिमी राजा स कहेस, “मोर सुआमी, जउन मइँ अपराध किहेउँ ओन पइ धियान न देइँ। मोर सुआमी राजा, ओन बुरे करमन क याद न करइँ जेनका मइँ तब किहेउँ जब आप यरूसलेम क तजेन। 20 मइँ जानत हउँ कि मइँ पाप किहेउँ ह। मोर सुआमी राजा, इहइ कारण अहइ कि आजु मइँ यूसुफ क परिवार क पहिला मनई हउँ जउन आप स मिलइ आवा ह।”
21 किन्तु सरूयाह क पूत अबीसै कहेस, “सिम्मी क जरूर मरइ चाही काहेकि इ यहोवा दुआरा अभिसिक्त भवा राजा क सरापेस।”
22 दाऊद कहेस, “सरूयाह क पूतो, मइँ तोहरे संग का करउँ? आजु तू मोरे खिलाफ अहा। आजु इस्राएल मँ कउनो मनई मारा नाहीं जाइ चाही। आजु मइँ जानत हउँ कि मइँ इस्राएल क राजा हउँ।”
23 तब राजा सिम्मी स कहेस, “तू मरब्या नाहीं।” राजा सिम्मी क बचन दिहस कि उ सिमी क खुद नाहीं मारी।
मपीबोसेत दाऊद स मिलइ जात ह
24 साऊल क पोता मपीबोसेत राजा दाऊद स भेंटइ आवा। मपीबोसेत उ सारे समइ तलक अपने गोड़न क फिकर नाहीं किहेस, अपनी मूँछन क कतरेस नाहीं या अपने ओढ़नन क नाहीं धोएस जब तलक राजा यरूसलेम तजइ क पाछे फुन: सान्ति क साथ वापस नाहीं आइ गवा। 25 जब मपीबोसेत यरूसलेम मँ राजा क लगे मिलइ आवा, राजा ओहसे प्रस्न पूछेस: “मपीबोसेत तू मोरे संग उ समइ काहे नाहीं आया जब मइँ यरूसलेम स भाग गवा रहेउँ?”
26 मपीबोसेत जवाब दिहस, “हे राजा, मोर सुआमी। मोर सेवक सीबा मोका मूरख बनाएस। मइँ सीबा स कहेउँ, ‘मइँ विकलांग हउँ। एह बरे गदहे पइ काठी लगावा। तब मइँ गदहे पइ बइठव, अउर राजा क संग जाब।’ 27 किन्तु मोर सेवक मोका धोखा दिहस। मोरे बारे मँ आप स बुरी बातन कहेस। किन्तु हे, मोर सुआमी अउ राजा, परमेस्सर क एक सरगदूत क समान अहइ। आप उहइ करइँ जउन आप उचित समुझत हीं। 28 आप मोरे पितामह क सारे परिवार क मार दिहे होतेन। किन्तु आप इ नाहीं किहन। आप मोका ओन लोगन क संग रखेन जउन आप क मेज पइ खात हीं। एह बरे मइँ राजा स कउनो बात बरे सिकाइत करइ क अधिकार नाहीं राखत।”
29 राजा मपीबोसेत स कहेस, “अपनी समस्यन क बारे मँ जियादा कछू जिन कहा। मइँ इ निर्णय करत हउँ। तू अउ सीबा भुइयाँ क बँटवारा कइ सकत ह।”
30 मपीबोसेत राजा स कहेस, “सीबा क सारी भुइँया लइ लेइ द्या। काहे? काहेकि मोर सुआमी राजा अपने महल मँ सान्तिपूर्वक लउट आएन ह।”
दाऊद बजिर्ल्लै स अपने संग यरूसलेम चलइ क कहत ह
31 गिलाद क बजिर्ल्लै रोगलीम स आवा। उ राजा दाऊद क संग नदी तलक आवा। उ राजा क संग, यरदन नदी पार करावइ बरे गवा। 32 बजिर्ल्लै बहोत बूढ़ा मनई रहा। उ अस्सी बरिस क रहा। जब दाऊद महनैम मँ ठहरा रहा तब उ ओका भोजन अउ दूसर चिजियन दिहे रहा। बजिर्ल्लै इ सब कइ सकत रहा काहेकि उ बहोत धनी मनई रहा। 33 दाऊद बजिर्ल्लै स कहेस, “नदी क पार मोरे संग चला। जदि तू मोरे संग यरूसलेम मँ रहब्या तउ हुवाँ मइँ तोहार देखभाल करब।”
34 किन्तु बजिर्ल्लै राजा स कहेस, “का आप जानत हीं कि मइँ केतना बूढ़ा हउँ? का आप सोचत हीं कि मइँ आप क संग यरूसलेम का जाइ सकत हउँ? 35 मइँ अस्सी बरिस क हउँ। मइँ ऍतना जियादा बुढ़वा अहउँ कि मइँ इ नाहीं बताइ सकत कि नीक का अहइ अउर बुरा का अहइ। मइँ ऍतना जियादा बुढ़वा हउँ कि मइँ जउन खात पिअत हउँ ओकर सुआद नाहीं लइ सकत हउँ। मइँ ऍतना बुढ़वा हउँ कि मनसेधुअन अउ मेहरारूअन क गावइ क अवाज भी नाहीं सुन सकत। एह बरे मोका काहे आपन सुआमी राजा बरे एक बोझा बन के जोर जाइ चाही? 36 मइँ आप क ओर स पुरस्कार नाहीं चाहत। मइँ आप क संग यरदन नदी क पार करब। 37 मुला, कृपा कइके मोका वापस लउट जाइ द्या। तब मइँ अपने नगर मँ मरब अउर अपने महतारी-बाप क कब्र मँ दफनावा जाब। मुला इ किम्हाम आप क सेवक होइ सकत ह। मोर सुआमी राजा ओका अपने संग लउटइ देइँ। जउन आप चाहइँ, ओकरे संग करइँ।”
38 राजा जवाब दिहस, “किम्हाम मोरे संग लउटी। मइँ तोहरे कारण ओह पइ दयालु रहब। मइँ तोहरे बरे कछू भी कइ सकत हउँ।”
दाऊद घरे लउटत ह
39 राजा बजिर्ल्लै क चूमेस अउर ओका आसीर्बाद दिहस। बजिर्ल्लै घरे लउट गवा अउर राजा सबहिं लोग क साथ नदी क पार वापस गएन।
40 यरदन नदी क पार होइके पाछे, राजा गिलगाल गवा। किम्हाम ओकरे संग गवा, यहूदा क सबहिं लोग अउ आधे इस्राएल क लोग दाऊद क नदी क पार पहोंचाएन।
इस्राएली यहूदा क लोगन स तर्क-बितर्क करत हीं
41 सबहिं इस्राएली राजा क लगे आएन। उ पचे राजा स कहेन, “हमार भाई यहूदा क लोग, आप क चुराइ लइ गएन अउर आप क अउर आप क परिवार क, आप क लोगन क संग यरदन नदी क पार लइ आएन। काहे?”
42 यहूदा क सबहिं लोग इस्राएलियन क जवाब दिहन, “काहेकि राजा हमारा निचके क रिस्तेदार अहइ। इ बात क बरे आप लोग हम लोगन स कोहान काहे अहइँ? हम लोग राजा क कीमत पइ खइया क नाहीं खावा ह। राजा हम लोगन क कउनो भेंट नाहीं दिहस।”
43 इस्राएलियन जवाब दिहन, “हम लोग दाऊद मँ दस भाग पावत अही। एह बरे हम लोगन क अधिकार दाऊद पइ तोहसे जियादा अहइ। किन्तु तू लोग हम लोगन उपेच्छा किहा। काहे? कउन हमार राजा क सब स पहिले वापस लिआवइ क बात किहस।”
यह बरे यहूदा क लोग इस्राएल क लोगन क बड़ा गन्दा जवाब दिहन।


text:
जिला चित्रकूट, ब्लाक मऊ, कस्बा बरगढ़। हिंया के लगभग पचास ट्यूबवेल लाग हवैं, पै चालू हालत मा बहुतै कम हवै। कुल लगभग दस ट्यूबवेल चलत हवै। वहिमा भी मड़इन के घरन मा कनेक्शन तौ हवै, पै नाम खातिर। मड़ई पियै खातिर पानी का हिंया हुंवा भटकत फिरत हवैं, पै शासन प्रशासन मड़इन खातिर पानी के व्यवस्था आज तक नहीं करिस हवै। मड़ई सूखा अउर पानी दूनौं समस्या से जूझत हवैं। यहिनतान का हाल हवै रैपुरा ट्यूबवेल का।
रैपुरा ग्राम पंचायत का मजरा दूबी के लोग कहिन कि 28 अगस्त 2009 मा पूर्व ग्राम्य विकास मंत्री दद्दू प्रसाद ग्राम समूह योजना के तहत खोला गा रहै। जेहिमा तीन ट्यूबवेल बने हवै। जेहिकर बजट एक करोड़ तिहत्तर लाख अठहत्तर हजार रुपिया लाग हवै, पै इं ट्यूबवेल तीन दिन बस चली रहै। यहिके बाद बंद हवै। गांव मा एक कुंआ हवै। जेहिमा बाइस हाथ के रस्सी लागत हवै। पानी भरैं खातिर वहिमा बाइस हाथ के रस्सी लागत हवै। कुँआ से पानी भरै मा औरतन के हाथ पिरायें लागत हवै। गांव के सुमन सेमिया अउर कमला बताइन कि पानी भरत भरत हमरे हाथन मा गांठी पर गे हवै। सरकार हमार समस्या नहीं हल करिस आय। बुद्व विलास बताइस कि गांव मा लगभग तीन हजार के आबादी हवै। येत्ती आबादी मा हैण्डपंप एक अउर कुंआ भी एकै हवै। हम पानी का तरसित हन। कइयौ दरकी तहसील दिवस मा लिखित दीन गे ,पै कुछ नहीं भा आय। गांव मा पच्चीस कनेक्शन हवैं। पाइप लाइन के, पै पाइप अउर टोटी बस लाग हवै। ट्यूबवेल के आपरेटर रमा शंकर का कहब हवै कि गांव मा कनेक्शन तौ हवैं, पाइप लाइन सही नहीं आय। दुइ हजार लीटर पानी के टंकी बनी हवै। वहिमा पानी इकट्ठा भरित हन, पै घरन मा पानी नहीं जात हवै। एक टंकी से सात गांवन मा पानी भेज सकित हन। अबै तक बिजली के समसया रहै। या से ट्यूबवेल नहीं चलत रहै, पै अब दूबी मजरा का सात दिन से चले लाग हवै, पै कउनौ फयदा नहीं आय। मड़इन का पानी नहीं मिलत आय। प्रधान ककहिस कि ट्यूबवेल सब चलै लागै तौ मड़इन अउर जानवरन का पियै खातिर पानी के व्यवस्था नींक होइ जाये। यहिके खातिर सरकार भी कुछौ ध्यान नहीं देत आय। जल निगम के अधिशाषी अधिकारी जे़ पी. सिंह का कहब हवै कि यहिके जांच जल्दी करवाई जई। जांच के बाद ट्यूबवेल चालू करवाये जइहैं।
ट्यूबवेल तौ हवै, पै चालू नहीं
जिला चित्रकूट, ब्लाक मऊ, कस्बा बरगढ़। हिंया के लगभग पचास ट्यूबवेल लाग हवैं, पै चालू हालत मा बहुतै कम हवै। कुल लगभग दस ट्यूबवेल चलत हवै। वहिमा भी मड़इन के घरन मा कनेक्शन तौ हवै, पै नाम खातिर। मड़ई पियै खातिर पानी का हिंया हुंवा भटकत फिरत हवैं, पै शासन प्रशासन मड़इन खातिर पानी के व्यवस्था आज तक नहीं करिस हवै। मड़ई सूखा अउर पानी दूनौं समस्या से जूझत हवैं। यहिनतान का हाल हवै रैपुरा ट्यूबवेल का।


text:
उत्तर प्रदेश सरकार कहत हवै कि जनता का कउनौ बात के हिंसा अउर अत्याचार का सामना न करै का परी,पै बुंदेलखंड के हालत देख नहीं लागत कि कत्तों उत्तर प्रदेश सरकार कुछौ कइ पाई? हिंया तौ आय दिन मड़इन का मारत-पीटत हवैं? पै तबहूं पुलिस प्रशासन कुछ नहीं कई पावत आहीं?
चित्रकूट जिला मा 22 दिसम्बर के रात मा मारकुंडी क्षेत्र के डोड़ामाफी गांव के एक दर्जन मड़इन का डकैतन के मार झेलै का पड़ा हवै मड़इन के हालत गम्भीर रहै तौ कउनौ का मानिकपुर अस्पताल तौ कउनौ का कर्वी अस्पताल मा भर्ती कीन गा हवै मड़ई येत्ता डेरान हवैं कि कुछ बोले का तैयार नहीं आहीं पै अबै तक डकैतन का पुलिस प्रशासन नहीं पकड़ पाइस आय एक के बाद एक घटना घटत हवै अबै एक घाव नहीं भरा दूसर खबर सुनें का मिल गें चित्रकूट के नये गांव मा दुइ मास्टरन का डकैत अपहरण कइ लिहिन हवै अबै तक वा मामला मा भी पुलिस कुछ नहीं कइ पाइस आय देखै मा तौ लागत हवै कि पुलिस का यहिसे कउनौ फर्क नहीं परत चाहे जनता के जान चली जायें? कसत का शासन हवै कि मड़इन के सुनवाई नहीं होत आय?कबै तक मड़ई डकैतन अउर पुलिस के बीच पिसत रही? कत्तौ डकैतन का आतंक खतम होइ की नहीं?
डकैतन का आतंक नहीं होत कम
उत्तर प्रदेश सरकार कहत हवै कि जनता का कउनौ बात के हिंसा अउर अत्याचार का सामना न करै का परी,पै बुंदेलखंड के हालत देख नहीं लागत कि कत्तों उत्तर प्रदेश सरकार कुछौ कइ पाई? हिंया तौ आय दिन मड़इन का मारत-पीटत हवैं? पै तबहूं पुलिस प्रशासन कुछ नहीं कई पावत आहीं?


text:
बांदा जिला के बड़ोखर खुर्द ब्लाक के बांधा पुरवा मा एक किसान रामदास का दिल का दौरा पड़े से वहिके मउत होइगे है। परिवार वालेन के अनुसार मउत के वजा आठ लाख रुपिया का कर्जा रहै। बैंक कर्ज के उगाही के खातिर लगातार रामदास के ऊपर दबिस बनावत रहै। बांदा जिला मा कर्ज से डूबे किसानन के मउत का मामला आय दिन सउहें आवत है। कत्तौ दिल का दौरा तौ कत्तौ आत्महत्या का। यहिनतान के घटना बांधा पुरवा मा भे है। किसान रामदास के 22 अप्रैल का हार्टअटैक से मउत होइगे है। लगभग पांच साल से किसानी मा कुछौ नहीं होत रहै, कत्तौ सूखा तौ कत्तौ ओलावृष्टि के मार खात रहै, तौ वहिका कर्ज के चिंता सतावत रहै। दुई लाख ट्रैक्टर का लोन अउर छह लाख किसानी के खातिर कर्ज लीन गा रहा है। किसानी मा कुछ न होय के कारन कर्ज नहीं भर पावत रहै। यहै से चिंता सतावत रहै अउर पन्द्रह दिन पहिले नोटिस आई रहै।
मृतिका का भतीजा बुद्धिमदास बताइस कि बैंक के कर्ज का बोझा बहुते रहै। दुई लाख ट्रैक्टर का लोन अउर छह लाख किसानी का कर्जा रहै। बैंक के कर्मचारी दबाव बनावत रहै, तौ चिंता के कारन हार्टअटैक आवा अउर मउत होइगे है। बेटा रामबाबू बताइस कि जमीन पन्द्रह बीघहा है। बैंक वाले दबाव बनावत रहै कि कर्ज भरौ नहीं तौ गाय, भैंइस, ट्रैक्टर, अउर जमीन सब तहसील के द्वारा ले जायेंगे।
पत्नी शीला का कहब है कि सदमा से मउत भे है।
लेखपाल बालकृष्ण का कहब है कि उनका मैं सूखा राहत वाला बाईस सौ रुपिया देवाय हौं अउर जउन सरकारी योजना के बीमा के अनुसार मिलत है। मैं तहसीलदार साहब के पास अप्लिकेशन मा लिख के भेज दीने हौं कि वहिके मउत होइगे है अउर वहिके परिवार वाले आर्थिक स्थिति मा है।
रिपोर्टर: गीता


text:
नई दिल्ली
Capitol नई दिल्ली भारत गणराज्य Capitol नई दिल्ली भारत गणराज्य Capitol नई [...]
Agni नई दिल्ली भारत गणराज्य
Agni नई दिल्ली भारत गणराज्य Agni नई दिल्ली भारत गणराज्य Agni नई दिल्ली [...]
Club London नई दिल्ली भारत गणराज्य
Club London नई दिल्ली भारत गणराज्य Club London नई दिल्ली भारत गणराज्य Club London नई [...]
Jynxxx – Eros Hotel, Nehru Place, Delhi नई दिल्ली भारत गणराज्य
Jynxxx – Eros Hotel, Nehru Place, Delhi नई दिल्ली भारत गणराज्य Jynxxx – Eros Hotel, Nehru Place, Delhi नई [...]
Nyx नई दिल्ली भारत गणराज्य
Nyx नई दिल्ली भारत गणराज्य Nyx नई दिल्ली भारत गणराज्य Nyx नई दिल्ली [...]


text:
जिला बांदा, ब्लाक तिंदवारी, गांव छिरौटा। हेंया के लोगन का आरोप है कि उनके गांव मा लाग बिजली के खम्भा अउर मरकरी शोपीस बन के ही रही गई हैं। जेहिसे कि कउनौ अधिकारी गांव के बाहर से निकरै तौ वा इं खम्भा अउर मरकरी देख के गांव का बहुतै विकास वाला समझै, पै सच्चाई तौ कुछ अउर ही हैं।
गांव का संतोष अउर राजू का कहब है कि हमार गांव बिना उजियारे के अंधकार मा डूबा रहत है। प्रधान गांव मा मरकरी अउर खम्भा लगवा के देखावा करिस है कि गांव मा बिजली लाग गे है, पै उंई चार साल से खराब परे हैं, पै वा मरकरी बनवावैं का नाम नहीं लेत आय। रात बिरात आवैं जाय मा डेर बना रहत है।
प्रधान श्री पाल का कहब है कि मोहिका पता नहीं रहा कि मरकरी खराब हैं। अब पता चला है तौ ब्लाक मा दरखास दइके मरकरी बनवावैं के मांग करिहैं।
रिपोर्टर: शिवदेवीे


text:
उत्पत्ति 2 Awadhi Bible: Easy-to-Read Version (ERV-AWA)
सतवाँ दिन—आराम
2 इ तरह धरती, अकास अउ ओकर हर एक चीज क रचब पूर होइ गवा। 2 परमेस्सर आपन कीन्ह जात काम क पूरा कइ लिहेस। ऍह बरे सतएँ दिन परमेस्सर अपने काम मँ अराम किहेस। 3 परमेस्सर सतएँ दिन क असीसेस अउ ओका पवित्र दिन बनइ दिहेस। परमेस्सर उ दिना क पवित्र दिन ऍह बरे बनएस कि संसार क बनवत समइ जउन उ काम करत रहा उ सबहि कामे स उ दिन उ अराम किहेस।
मनई जाति क सुरुआत
4 इ धरती अउ अकास क इतिहास अहइ। इ कथा उ चिजियन क अहइ, जउन परमेस्सर क जरिये धरती अउ अकास बनवत टेम प भइन, 5 तब धरती प कउनो बृच्छ पौधा नाही रहा। अउ खेतन मँ कछू भी नाही उगत रहा। काहेकि यहोवा तब तलक धरती प बरखा नाही पठए रहा अउ बृच्छ पौधन क देखइ भालइ वाला कउनो मनइ भी नाही रहा।
6 मुला कुहिरा भुइँया स उठत रहा अउ पानी समूचइ धरती क सींचत रहा। 7 तब यहोवा परमेस्सर भुइँया स धूरि उठाएस अउ मनई क बनएस। यहोवा मनई क नाके मँ जिन्नगी क साँस फूँकेस अउ मनई एक ठु जिअत परानी बन गवा। 8 फुन यहोवा परमेस्सर पूरब मँ अदन नाउँ क ठउरे मँ एक बाग लगाएस। यहोवा परमेस्सर आपन बनावा भवा मनई क इहइ बगिया मँ राखेस। 9 यहोवा परमेस्सर हर एक सुन्नर बृच्छ अउ खइया बरे सबहि किसिम क नीक बृच्छ क उ बगिया मँ उगाएस। बगिया क बिचउ बीच यहोवा परमेस्सर जिन्नगी क बृच्छ क धरेस अउ उ बृच्छ क भी राखेस जउन अच्छाई अउ बुराई क जानकारी देत रहा।
10 अदन स होइके एक ठु नदी बहत रही अउ उ बाग क सींचत रही। उ हुवाँ स अगवा जाइके चार ठु नान्ह नान्ह धारा मँ बदल गइ रही। 11 पहिली नदी क नाउँ पीसोन रहा। इ नदी हवीला पहटा क चारिहु कइँती बहत रही। 12 (उ पहटा मँ सोना अहइ अउ उ सोना नीक बाटइ। मोती अउर गोमेदक रतन उ पहटा मँ अहइँ।) 13 दूसरी नदी क नाउँ गीहोन अहइ जउन इथोपिया देस क चारो तरफ बहत ह। 14 तीसरी नदी क नाउँ दजला बा। इ नदी अस्सूर क पूरब मँ बहत ह। चउथी नदी फरात अहइ।
15 यहोवा परमेस्सर मनई क अदन क बाग मँ रखेस। मनई क काम पेड़-पौधा लगाउब अउ बगिया क रखवारी करब रहा। 16 यहोवा परमेस्सर मनई क हुकुम दिहेस। यहोवा परमेस्सर कहेस, “तू बगिया क कउनो भी बृच्छ स फल खाइ सकत ह। 17 मुला तू नीक अउ खोट क गियान देइवाला बृच्छ क फल नाही चख सकत ह। अगर तू उ बृच्छ क फल लेब्या तउ तू मरि जाब्या।”
पहिली मेहरारू
18 तब यहोवा परमेस्सर कहेस, “मनई क अकेले रहब नीक नाही। मइँ ओकरे तरह एक मनई ओका मदद बरे बनउब।”
19 यहोवा परमेस्सर धरती क हर एक जनावर अउ अकासे क हर पंछी क भुइँया क माटी स बनएस। यहोवा परमेस्सर इ सबहि जीउन क मनई क समन्वा लइ आवा अउ मनई हर एक क नाउँ राखेस। 20 मनई पालतू गोरु, अकासे क सब पंछिन अउ जंगल क सबहि जनावर क नाउँ रखेस। मनई ढेर क जनावर अउ पंछिन क लखेस। मुला मनई कउनो अइसा मदद करइया नाही पाइ सका जउन ओकरे जोग्ग होइ। 21 ऍह बरे यहोवा परमेस्सर मनई क गहरी नींदे मँ सुवाइ दिहेस अउ जब उ सोवत रहा: यहोवा परमेस्सर मनई क तन स एक पसुली निकारी लिहस। तब यहोवा मनई क चाम क बन्द कइ दिहस जहा स उ पसुली निकारे रहा। 22 यहोवा परमेस्सर मनई क पसुली स मेहरारू क बनएस। तब यहोवा परमेस्सर मेहरारू क मनई क लगे लिआवा। 23 अउर मनई कहेस,
“आखिर मँ! हमरे तरह एक मनई।
ऍकर हाड़ मोरे हाड़ मँ स आवा
ऍकर तन मोरे तन स आवा।
कोहेकि इ मनई स निकारी गइ,
बरे मइँ ऍका ‘मेहरारू’ कह्ब।”
24 इहइ कारण स मनई आपन महतारी-बाप क तजिके आपन मेहरारू क संग रही अउ उ दुइनउँ एक तन होइ जइहीं।
25 मनई अउ ओकर मेहरारू बगिया मँ नंगा रहेन: मुला उ पचे लजात नाहीं रहेन।


text:
सुखा से परेशान पूरा देश प्रदेश जगह -जगह मनई, जानवर, पशु पक्षी पानी पियै खातिर तरसत हईन। हिंआ तक आग लागी जाए से पानी नाय मिल पावत बाय आग बुझावै खातिर। यकर कारन पर्याप्त मात्रा मा बरसात न भै बाय यही से हर ग्राम पंचायत मा जेतना तालाब कुंआ, नदी, नहर, माइनर बाय सब सूख चुका बाय।
ऐसे समय मा तेज धूप होय से जानवर प्यासा इधर उधर भटकत थिन। यह स्थिति मा सरकार काहे नाय कुछ करब बाय।
जानवर अउर पषु पक्षी के प्यास बुझावै खातिर तालाबन मा पानी भरावै का चाही लकिन जिम्मेदार अधिकारी ई कहि कै छुटकारा लई लेथिन कि शासन से आदेश नाय मिला बाय। आखिर आदेष कब मिले जब हर तरफ पानी कै चीख मची जाए तब।
पानी के तलास मा जंगली जानवर गांव मा आवै लागिन अउर गांव के मनईन के ऊपर हमला करत हईन। केतना मनईन जंगली जानवर के हमला से हर रोज घायल होत हईन।
आज कल आग भी बहुत ज्यादा लागत बाय। फायर ब्रिगेड टीम भी समस्या मा पड़ी गै आग बुझावै खातिर पानी टैंकर मा भरी कै लावै का परा थै पानी खत्म होय जाए पानी नाय मिलत यह स्थिति का देखी कै मिल्कीपुर मा तहसील दिवस के समय डी. एम. हर बी. डी. ओ. का तालाबन मा पानी भरावै कै आदेश दई देहिन। लकिन अब ही तक एक्कौ तालाब मा पानी नाय भरावा गै बाय।
तालाब मा पानी न रहै से प्यासा पशु पक्षी
सुखा से परेशान पूरा देश प्रदेश जगह -जगह मनई, जानवर, पशु पक्षी पानी पियै खातिर तरसत हईन। हिंआ तक आग लागी जाए से पानी नाय मिल पावत बाय आग बुझावै खातिर। यकर कारन पर्याप्त मात्रा मा बरसात न भै बाय यही से हर ग्राम पंचायत मा जेतना तालाब कुंआ, नदी, नहर, माइनर बाय सब सूख चुका बाय।


text:
पिछले महीना बजट मा मुख्यमंत्री स्वास्थ्य व्यवस्था का नींक बनावै खातिर दुई सौ इक्यानबे करोड़ रुपिया के व्यवस्था करिन हवै। गांवन मा या साल सौ आयुर्वेदिक अस्पताल खोले का कहा गा हवै। पै चित्रकूट के खप्टिहा के सच्चाई कुछौ अउर हवै। हिंया के मड़इन का बतावत हवै कि हिंया न डिलेवरी के सुविधा आय, न मरहम पट्टी होत आय।
रामनाथ का कहब हवै कि बियावल से कम्पाउडर आवत हवै तौ मड़इन के मरहम पट्टी नहीं करत आय। हिंया के नाम से इलाहाबाद के डाक्टर मऊ मा बइठत हवै अउर तनख्वाह लेत हवै। वीरेन्द्र मिश्रा का कहब हवै कि अस्पताल मोर घर से डेढ़ सौ मीटर के दूरी मा हवै, बारह बजे खुलत हवै आधा घंटा के लाने। बुखार अउर सर्दी मा एक जइसे गोली देत हवै, चोट लागे मा कहत हवै हिंया मरहम पट्टी करै वाला डाक्टर नहीं आय। रामराज अउर चिंतामनी का कहब हवै कि सबै दवाई बेंच लेत हवै। टानिक अउर सुई भी बेंच लेत हवै अउर कहत हवै बोला लाव जेहिका बोलावै का होय। आरती तिवारी बताइस कि हिंया डिलेवरी न होय से मड़ई आपन साधन से मरीज लइ जात हवै, काहे से हिंया एम्बुलेंस नहीं आवत।
फार्मेसिस्ट नवनीत सिंह का कहब हवै कि मरीजन का सबै दवाई दीन हवैं अउर पट्टी भी कीन जात हवैं। सामुदायिक स्वास्थ्य केंद्र के अधीक्षक डाक्टर शेखर का कहब हवै कि डाक्टर मर्ज के हिसाब से दवाई देत हवै। हुंवा एक-दुई महीना मा डिलेवरी के सुविधा कइ दीन जई।
रिपोर्टर- सुनीता देवी
published on Mar 13, 2018


text:
कोलार जो की कर्नाटक के जिलों में एक जिला है, इसका मुख्यालय कोलार है, जिले में 1 उपमंडल है 5 तहसील है, और कुछ विधान सभा क्षेत्र है और 1 लोकसभा क्षेत्र है।
कोलार जिला
कोलार जिले का क्षेत्रफल 4,012 किमी 2 (1,549 वर्ग मील) है और २०११ की जनगणना के अनुसार कोलार की जनसँख्या लगभग 1,540,231 है और जनसँख्या घनत्व 384 व्यक्ति प्रति वर्ग किलोमीटर है, कोलार की साक्षरता 74.33% है, महिला पुरुष अनुपात यहाँ पर 976 है, जिले की जनसँख्या विकासदर २००१ से २०११ के बीच 11.04% रही है।
कोलार जिला भारत में कहाँ पर है
कोलार भारत के राज्यो में दक्षिण पश्चिम में स्थित कर्नाटक राज्य में है, कोलार कर्नाटक के दक्षिण पूर्वी भाग में स्थित है और इसकी उत्तर से दक्षिण पूर्व की सीमाएं आंध्र प्रदेश के जिलों से मिलती है और दक्षिण में तमिलनाडु के जिले है, और कोलार 13°13′ उत्तर 78°13′ पूर्व के बीच स्थित है, कोलार की समुद्रतल से ऊंचाई 821 मीटर है, कोलार कर्नाटक की राजधानी बैंगलोर जिले से 69 किलोमीटर उत्तर पूर्व की तरफ राष्ट्रिय राजमार्ग ७५ और २७५ पर है, और भारत की राजधानी दिल्ली से 2177 किलोमीटर दक्षिण पश्चिम की तरफ राजमार्ग 44 पर है।
कोलार जिले के पडोसी जिले
कोलार जिले के उत्तर में चिकबल्लापुर जिला है, उत्तर से दक्षिण पूर्व में आंध्र प्रदेश का अनंतपुर जिला और चित्तूर जिला है, दक्षिण में तमिलनाडु का कृष्णागिरी जिला है, दक्षिण पश्चिम में बंगलौर शहर जिला है और पश्चिम में बंगलौर ग्रामीण जिला है ।
Information about Kolar in Hindi
कोलार जिले का नक्शा मानचित्र मैप
कोलार जिले में कितनी तहसील ब्लॉक और उपमंडल है
कोलार जिले में 1 उपमंडल है कोलार और 5 तहसीलें या तालुका है, जिनके नाम कोलार, बंगारपेट, मलूर, श्रीनिवासपुरा और मुलबागल है।
कोलार जिले में विधान सभा और लोकसभा की सीटें
कोलार जिले में कुछ विधानसभा क्षेत्र है, और 1 लोकसभा निर्वाचन क्षेत्र है जो की कोलार संसदीय निर्वाचन क्षेत्र लोक सभा क्षेत्र है ।
कोलार जिले का इतिहास
कोलार का इतिहास, कोलार सोने की खान के लिए विश्व प्रसिद्द है १० सितंबर २००७ को कॉलर को चिकबल्लापुर जिले से निकला कर आया है, इस जिला स्वर्ण भूमि के नाम भी प्रसिद्द है, इस जिले को कोलाहाला, कुवलला और कोलाला को मध्य युग के दौरान कोलाहलपुरा कहा जाता था, कन्नड़ भाषा में, कोलाहापुरा का अर्थ है “हिंसक शहर”.


text:
उत्तर प्रदेश को चार टुकड़ों में विभाजित कर अलग बुंदेलखंड, पश्चिमी उत्तर प्रदेश और अलग पूर्वांचल राज्य बनाने की मांग के बाद अब अवध को अलग राज्य बनाने की बात भी शुरू हो गई है। अवध को अलग राज्य बनाने की मांग किसी और पार्टी ने नहीं बल्कि कांग्रेस के वरिष्ठ नेता और अखिल भारतीय कांग्रेस कमेटी के सदस्य अम्मार रिजवी और राष्ट्रवादी कांग्रेस पार्टी (राकांपा) के वरिष्ठ नेता रमेश दीक्षित ने उठाई है।
अवध को अलग राज्य बनाने की मांग को लेकर हुई बैठक के बाद डॉक्टर रिजवी ने कहा कि किताब 'आईने अकबरी' में अवध के 14 जिलों का जिक्र किया गया है। इसके अलावा बेगम हजरत महल ने भी अवध प्रांत का नक्शा बनाया था। 'आईने अकबरी' में बताए गए जिलों को शामिल करके अलग अवध राज्य का गठन किया जाना चाहिए।
अलग अवध राज्य की मांग पर लखनऊ में हुई बैठक में अवध के सांस्कृतिक, आर्थिक और राजनीतिक हालात पर चर्चा हुई। बैठक में बड़ी संख्या में किसानों, पेशेवर लोगों, पत्रकारों और सामाजिक कार्यकर्ताओं ने हिस्सा लिया।


text:
यहेजकेल 35 Awadhi Bible: Easy-to-Read Version (ERV-AWA)
एदोम क खिलाफ सँदेस
35 मोका यहोवा क बचन मिला। उ कहेस, 2 “मनई क पूत, सेईर पर्वत कइँती धियान द्या अउर मोरे बरे एक खिलाफ कछू कहा। 3 एहसे कहा, ‘मोर सुआमी यहोवा इ कहत ह:
“‘सेईर पर्वत, मइँ तोहरे खिलाफ हउँ।
मइँ तोहका दण्ड देब।
मइँ तोहका खाली बरबाद छेत्र कइ देब।
4 मइँ तोहरे नगरन क नस्ट करब,
अउर तू खाली होइ जाब्या।
तब तू समुझब्या कि मइँ यहोवा हउँ।
5 “‘काहेकि तू सदा मोरे लोगन क बिरूद्ध रह्या। तू इस्राएल क बिरूद्ध आपन तरवारन क उपयोग ओकर बिपत्ति क समइ मँ किहा, ओनकर आखिर दण्ड क समइ मँ।’” 6 एह बरे मोर सुआमी यहोवा कहत ह, “मइँ आपन जिन्नगी क किरिया खाइके प्रतिग्या करत हउँ कि मइँ तोहरे बरे रक्तपात लिआउब। रक्त तोहार पिछा करिहीं। तोहका लोगन क रक्त बहावइ मँ घिना नाहीं भएस। एह बरे रक्त तोहार पाछा करी। 7 मइँ सेईर पर्वत क खाली बरबाद कइ देब। मइँ उ हर एक मनई क मार डाउब जउन उ नगर स आई अउर मइँ उ हर मनई क मार डाउब जउन उ नगर मँ जाइ क जतन करी। 8 मइँ ओकर पर्वतन क ल्हासन स ढक देब। उ सबइ ल्हास तोहार सारी पहाड़िन, तोहार घाटी अउर तोहार सारे नालन मँ फइले होइहीं। 9 मइँ तोहका सदा बरे नस्ट कइ देब। तोहरे पचन्क नगरन मँ कउनो जिअत नाहीं रही। तब तू समुझब्या कि मइँ यहोवा हउँ।”
10 तू कहया, “इ दुइनउँ रास्ट्र अउर देस (इस्राएल अउ यहूदा) मोर होइहीं। हम ओनका आपन बनाइ लेब।”
किन्तु यहोवा हुवाँ अहइ। 11 मोर सुआमी यहोवा कहत ह, “तू मोरे लोगन बरे ईर्स्यालु रह्या। तू ओन पइ कोहान रह्या अउर तू मोहसे घिना करत रह्या। एह बरे आपन जिन्नगी क किरिया खाइके मइँ प्रतिग्या करत हउँ कि मइँ तोहका वइसे ही दण्डित करब जइसे तू ओनका चोट पहोंचाया। मइँ तोहका सजा देब अउर आपन लोगन क समुझइ देब कि मइँ ओनके संग हउँ। 12 तब तू भी समुझब्या कि मइँ तोहरे सबहिं अपमानन क सुनेउँ ह। तू इस्राएल पर्वत क खिलाफ बहोत स बुरी बातन किहा ह। तू कहया, ‘इस्राएल नस्ट कइ दीन्ह गवा ह। हम लोग ओनका भोजन क तरह चबाइ जाब।’ 13 तू पचे गर्वीला रह्या अउर मोरे खिलाफ बातन किहा। तू अनेक दाइँउ कहया अउर जउन तू कहया, ओकर हर एक सब्द मइँ सुनेउँ। हाँ, मइँ तू पचन्क सुनेउँ।”
14 मोर सुआमी यहोवा इ कहत ह, “उ समइ सारी धरती खुस होइ जब मइँ तोहका नस्ट करब। 15 तू तब खुस रह्या जब इस्राएल देस नस्ट भवा। मइँ तोहरे संग वइया ही बेउहार करब। सेइर पर्वत अउर एदोम क पूरा देस नस्ट कइ दीन्ह जाइ। तब तू समुझब्या कि मइँ यहोवा हउँ।”


text:
पूरे उत्तर प्रदेश मा सरकार गांव के विकास खातिर लोहिया समग्र ग्राम घोषित कई दई थै। ताकी अब से गांव कै विकास होई सकै लोहिया गांव मा सब तरह कै सुविधा देथै आर सी. सी. रोड गांव मा बिजली पानी कै सुविधा घरे घरे शौचालय बनै।
जवन ज्यादा गरीब हईन उनका लोहिया आवास या इन्द्रा आवास दई कै पक्का घर मा रहै कै अधिकार दिया गै बाय। लकिन सरकार काव करै ओ तौ योजना पास कई देथै। लकिन गांव के मनईन तक योजना कै लाभ पहुंचै मा आधा अधूरा होई जाथै। जइसै कि जिला के लोहिया गांव मा देखै जाए तौ आधे गांव मा आर. सी. सी. रोड शौचालय भी आधा अधूरा कउनौ मा सीट नाय तौ दरवाजा तौ कउनौ मा टंकी नाय ई हाल बाय लोहिया गांव कै।
जइसै अम्बेडकरनगर जिला के कटेहरी ब्लाक के बीबीपुर रण्डौली गांव मा सन 2014-15 मा 198 शौचालय बना बाय। घरे घरे शौचालय बनै के बाद भी मनई बहरे खुले मा शौच करै काहे जाय का मजबूर हईन? यहि से साबित होत बाय कि स्वच्छ भारत अभियान कै काम बाय। ए. डी. ओ. पंचायत से षिकायत करे के बाद बस जांच कै आष्वासन दई कै रह जाथिन। ई सब योजना के घोटाला मा सरकारी कर्मचारियन से लई कै ग्राम प्रधान कै हाथ रहा थै। ऐकर मार गरीब मनईन का झेलै का परत बाय। आखिर ई भ्रष्टाचार घोटाला कब तक चले यकरी खातिर सरकार अलग से कउनौ योजना काहे नाय बनावत?
सरकार कै योजना खोखला सावित होत बाय
पूरे उत्तर प्रदेश मा सरकार गांव के विकास खातिर लोहिया समग्र ग्राम घोषित कई दई थै। ताकी अब से गांव कै विकास होई सकै लोहिया गांव मा सब तरह कै सुविधा देथै आर सी. सी. रोड गांव मा बिजली पानी कै सुविधा घरे घरे शौचालय बनै।


text:
कहत हैं कि अकेल परत मनई कमजोर हुअत जात है. चारिउ तरफ से. मुल अलग ढंग से सोचे पै पता चलत है कि यू भगवान की तरफ से बनावा संजोग आय. जाहिर तौर पै केहू भले खुद क तकलीफ मा पावै लेकिन ई बिध कै संजोग आय कि ऊ आगे की जिन्दगी मा पोढ्हातय जात है. यहिलिये जब अस हुवै तौ यहिका भगवान की तरफ से कीन नीमन इसारा मानेक चाही, जिन्दगी कै तुंहुसे तनिका मांग बढ़ि जात है कि मजबूत बनौ, बस्स!
कयिउ बार हम अपने चारिउ वारी देखित है कि फालतू के लोगन कै भीड़ रहत है. हम नाहीं जान पाइत कि वै फालतू हैं अउर मौका आये पै टरि जइहैं. यही समय हुअत है उनके पहिचान कै. ‘रहिमन बिपदा हूँ भली जो थोड़े दिन होय’! बिपदा आये पै तकलीफ थोड़ेन दिन कै रहत है, इन थोड़े दिनन मा मनई खुदै सिखि जात है कि कैसे यू बिपत्ति आसान होये. मुल असली लाभ यू है – ‘हित-अनहित यहि जगत मा जानि परत सब कोय’!
अक्सर हम भीड़ वाले दिनन मा अपने संघरी कयिउ अइसे लोगन क पाइत है जे अपनी मौजूदगी से हमैं असहज किहे रहत हैं. जरूरी नाय है कि वै हमरे साधे कुछ घात करैं, हम मेर-मेर के लिहाज के चलते असहज रहित है. फिर यकायक लागत है कि बत्ती गुल भै, चारिउ वार अन्हेरै-अन्हेर! हम भरोसा के टेकनी से टेकत-टेकत खुद का सम्हारत आगे बढ़ि जाइत है. कुछ समय हम अन्हेरे मा रहित है. फिर भिनसार हुअत है. हमैं लागत है कि चौगिर्दा सूनापन है औ हम अकेल हन. जिन्दगी क लैके हमार सोच बदलत है. कहाँ भीड़ से भरा अन्हेर, कहाँ अंजोर से भरा आज! यहि सूनेपन मा हम अपने क कुदरती चीजन के बहुत नगीच पाइत है. लागत है कि हमरे चारिउ वारी कै सूनापन उम्मीदन से भरा है, सूनेपन का अंजोर भरे है, अंजोर कै एक-एक कन जइसे उम्मीद कै सूरज हुवै! कुदरती चीजैं हमरी आत्मा क सबसे जादा छुवत् थीं. यै हमैं सबसे जादा मजबूत करत् थीं. सबसे जादा भरोसा देवावत् थीं!
महाभारत कै यक परसंग अहै, किसन भगवान कुंती महरानी से कहत हैं कि मनचाहा बरदान मांगौ. कुंती उनसे दुःख मांगत् थीं. कुंती कहत् थीं कि दुःख रहे तौ हे प्रभू तोहार याद न बिसरे! अगर हम भगवान क सुमंगल, सच्चाई अउर सुबिचार कै परतीक मानी तौ हम अपने ऊपर पड़ी मुसीबतन के ओढ़रे इंसानियत अउर अच्छाई के सबले करीब रहित है! [ अमरेन्द्र / डायरी / २९-५-२०१२ ]


text:
एक इनतान के प्रेम कहानी जेहिमा लड़की शादीशुदा रहै अउर लड़का कुंवारा रहै। लड़की शादीशुदा जिन्दगी मा तड़पत रहै तौ लड़का भी आपन जिन्दगी मा अकेले रहै। जानित हवै- चित्रकूट जिला, गांव बांधी, मजरा रामकोल के या प्रेम कहानी के बारें मा –
लड़का बताइस कि मैं वहिके घरै आवत जात रहै हौ तौ हमार बात होय लाग तबै वा बताइस कि मोर मनसवा दारू पीके मोहिका मारत हवै मोहिका हिंया नहीं रहै का आय। हम एक दूसरे का पसंद करत रहै हन। आपन पसंद से जिन्दगी काटे का चाही। प्यार करै वालेन का संदेश हवै कि प्यार करै तौ जिन्दगी भर साथ निभावै। समाज तौ यहिका गलत मानत हवै पै हमें आपन हिसाब से चलै का चाही। हमार कउनौ साथ दे चाहे न दे हम दूनौ एक दूसरे के साथै हन अउर एक दूसरे का साथ देइत हवै।
रिपोर्टर- नाजनी रिजवी
Published on Feb 12, 2018


text:
जिला चित्रकूट, ब्लाक पहाड़ी, गांव प्रसिद्धपुर हिंया एक महीना से चेचक के बीमारी फइली हवै। या बीमारी तीन साल से लइके 25 साल के उमर के लड़का अउर बिटियन का हवै।
16 दिसम्बर का जिला अस्पताल जाँच भे हवै जेहिमा 48 मरीज पाय गें हवैं। मरीजन का दवाई अउर सिरफ दीन गा हवैं।
करन सिंह अउर राम सिंह नाम के बच्चा बताइन कि जबै दाना निकले हवै, तौ खुजली होत हवै न खात बनत आय ,न सोवत बनत आय। डाक्टर आये रहै साफ सफाई से रहै का कहिन हवै अउर दवाई दीन हवै।
रविशंकर अउर शेषकुमारी का कहब हवै कि हमै 10 दिना पहिले बुखार आवा हवै , फेर दाना निकले हवै। पहाड़ी के सरकारी अस्पताल मा दवाई करावै गें रहै तबै हमार गांव मा डाक्टर के टीम आई हवै अउर सब का दवाई दिहिन हवै।
जाँच करै वाला आशुतोष बताइस कि अबै तक या गांव मा 48 मडई बीमार हवै। पांच नये केस पाये गे हवै। सबै मरीजन का उचित इलाज कीन जात हवै।
जिला अस्पताल के डाक्टर अब्दुल्लाह बताइन कि हमार टीम गांव वालेन का दवाई दिहिस हवै अउर इलाज करिस हवैअबै या बीमारी खातिर दवाई नहीं आई आय।
यहै कारन मरीज का दर्द अउर बुखार के दवाई दइ दीन जात हवै। चेचक के बीमारी अपने से कुछ समय बाद ठीक होय जात हवैं। हम इलाज भी करित हन। अबै वैक्सीन नाम के दवाई नहीं आयी आय।
रिपोर्टर- सहोद्रा


text:
जिला अम्बेडकर नगर, ब्लाक कटेहरी ग्रामसभा पियारेपुर। हिंआ प्रधानमंत्री ग्राम योजना से दुई सौ मीटर सड़क 11 अप्रैल 2013 मा पास भै रहा जौवन 2014 तक बन जाय का रहा। लकिन अबहीं तक खाली पत्थर अउर माटी पड़ा बाय।
आवै-जाय वाले मनई सुरेश, गायत्री, जगदीश बताइन कि हमरे सब दुई साल से यहि रास्ता पै परा पत्थर परकी आवत जात हई। साइकिल से आय जाय नाय मिलत यही रास्ता पै छोट-छोट गेदाहरै। पढ़ै जाथिन ठोकर लागा कराथै। बोड मा काम पूरा होय 2014 मा लिखा बाय लकिन भर से पत्थर बिछवा कर छोड़ दिहे इिन अगर बनावै का न रहै तौ जवन कुछ रहा उहौ उजाड़े का नाय रहा। यहि सड़क से दस हजार कै आवादी रोज गुजराथै। ठेकेदार हिंआ पै छह माह से झाकै तक नाय आये।
ठेकेदार रिंकू सिंह बताइन कि दस करोड़ बजट कै मांग करे रहेन। अबही सिफै चार करोड़ कै काम भै बाय। पैसा न मिलै से मुख्यमंत्री का लेटर भेजा गै रहा। जबाव आय बाय कि काम शुरु कराय जाए। पैसा दीन जाये। तब अब गिट्टी गिरब शुरु भै बाय। रक्षाबन्धन के बाद बन जाये।


text:
सोरह मई ( सुम्मार ) क जे.एन.यू. म हम पढ़ैय्या दोस्तन कै मुलाकात सलीमा निर्देसक अउर अभिनेता सिरी चन्द्र प्रकास दूबे से भै। दूबे जी अपनी संजीदगी के चलते सलीमाई भेड़ियाधसान से अलग आपन जगहाँ बनाये अहैं, जेकर दाद उहौ दियत है जे वनसे बिचारधारा कै बिभेदौ रक्खत हैं। ‘चाणक्य’ जइस बड़ुआर धारावाहिक बनाय डारब, अउर वहिमा वही समय कै पूरा पूरा रंग-ढंग/समाज/चरित्तिर/भाव समुवाय दियब, मामूली बाति न आय। देखतै लागत है कि हम यकदम्मै वही समय म अपनी आँखिन के जरिये पहुँचि गयेन। यनही खासियतन के वजह से दूबे जी अलग जीवट कै मनई माना जात हैं। बाद मा दूबे जी ‘पिंजर’ सलीमा कै निर्देसन किहिन तौ वहू म आपन धारा से अलग चलै वाली खासियत का बखूबी बनाये रहि गये। स्टूडेन्ट एक्टिबिटी सेंटर , टेफला म हमार सबकै जौन बाति भै वहिकै बिउरन हियाँ पोस्ट म रखित अहन। दूबे जी के साथे सलीमा समीछक अजय ब्रह्मात्मज अउर अजीत राय जी रहे। वैसे तौ दूबे जी अउतय कहिन कि घर कौनौ दिक्कत है यहिलिये कम समय दै पाउब और वादा करित है कि अगली बार आप सबके बीच आउब तौ बैठि ढेर के बतलाब, लेकिन यहिके बादौ ४५-५० मिनट के आस-पास सबके बीचे रहे। निधरके सबके सवाल कै जथासंभव जवाब दिहिन। यहि मुलाकात कै बिधान बनावै म अविनास (‘मोहल्ला’ वाले) जी कै खास भूमिका रही, यहिरी से परकास के. रे (‘बरगद’ वाले) कै सहजोग पूरे प्रोग्राम कै सक्लो-सूरत दियै म रहा। भई बातन कै बिउरन सवालन के जबाब के रूप म रहे।
सलीमा कै सौकीन सायदै केहू बचा हुवै जे पिंजर सलीमा न देखे हुवै। अमिरता प्रीतम के कहानी पै बनी ई फिलिम देस के बटवारा कै मार्मिक झलक देखावति है। मेहनत अउर दूरदीठि (दूरदृष्टि) से बनी ई फिलिम देखैया के ऊपर गहरा प्रभाव छोड़ति है। लरिकै पिंजर से तालुक रखत कयिउ सवाल किहिन, अलग अलग सवालन के जबाब म दूबे जी बताइन:
“पिंजर म यक बड़ा कैनवास अहै। यहिबरे हम वैसनै सेटौ बनायन। यहि फिलिम का यहिके बढ़िया सेट खातिर फिलिम फेयर एवार्डौ दीन गा, अउर लोगै यहिके डाइरेक्सन कै सरहनौ किहिन। मुल ब्यावसायिक चुनौती के सामने ई फिलिम असफल रही, बनावत के वखत हममा बजार कै समझ नाय बन पाई रही। हमैं फिल्मन म ई संतुलन राखेक परे जेहमा मनोरंजन अउर कथा दुइनउ हुवै। हम भारतीय दरसक अउर बजार कै सोझै अनदेखी कैके नाय चल सकतेन। इहै बड़ी चुनौतिउ है। वैसे तौ एकदम समझौतौ नाय कीन जाय सकत, जइसे पिंजर म यक आइटम सांग रखै कै बात कीन गै रही, हिरोइन तय होइगै रही, गानौ, मुल कथा के सुभाव कै उल्टा देखि के ऊ गाना हम सलीमा से निकारि दिहेन। यानी बजार समझब, कथा कै सुभाव ताड़ब अउर फिन वही हिसाबे संतुलन लैके चलब सबसे जरूरी अहै।”
दूबे जी चाणक्य धारावाहिक म न केवल निर्देसक के तौर पै अपनी काबिलियत कै डंका बजाइन बलुक एक्टिंगियौ कमाल कै किहिन, अस कमाल कि चाणक्य के सब पात्रन पै भारी पड़ि गा। संवाद तौ अइस बोले गये हैं कि जइसे संवेदना का जुबान से चूर म चूर बैठाय के निकारा गा हुवै, मानौ बोलैया खुद जिया हुवै वहिमा! यहू कै सेट कमाल कै है। अक्सर प्राचीन इतिहास या मिथक से जुड़ी चीजि लोगन के सामने रखै म यक जोखिम रहत है, जोखिम है पुन्रुत्थानी कै तमगा नेवाज दीन जाब, ई जोखिम चाणक्य धारावाहिक के साथौ जुड़ा है। यहि वारी से प्रगतिसील लोगै नाक-भौं सिकोड़े सवाल उठावा करत हैं, सो यहि बामपंथिन के इलाका म यहि एंगिल से सवाल आउब लाजिमी रहा। मिथक, इतिहास से जुड़ा आपन इरादा अउर बिचार दूबे जी साफ किहिन:
“चाणक्य की बातन का तत्कालीन रास्ट्रवाद से जोड़ि के देखब बकवास कै बाति है। समुल्ला बकवास! ई हमार समिस्या होइगै है कि हम बातन का, अपने समय समाज का, खाँचन मा बाटि के देखत हन्। हमरे साँसकिरतिक मिथकन क यतना पोलिटिकल बनाय दीन गवा है कि साँसकिरतिक चरचा न कै पाउब यक त्रासदी बनि गा है। का गलती इतिहास कै है? का मिथकन कै है? या हमार है! हमैं सोचय क चही कि कौन बयारि आई है कि लोगै अब अपने बच्चन के नाव के साथ ‘राम’ नाय जोड़ा चहते? समिस्या कहाँ है? चुनौती का है? केतना सामना कीन जात अहै? कैसे सामना कीन जात अहै? सँसकिरिति के साथे कौन कौन सरलीकरण थोपा जात अहै?”
पुरान/इतिहास मा बिचरै के ताईं दूबे जी कै कम खींचाखाँच नाय हुअत। हिन्दी के साहित्यकार जयसंकर परसाद पै अतीत प्रेम के चलते थोर खींचा तानी नाय हुअत रही, जुमला उछारा जात रहा कि ‘परसाद बाबू तौ अतीत कै गड़ा मुरदा उखारा करत हैं’! यही तिना दूबेउ जी पै लोगै कहत हैं कि इनकै अकाल कौलित आतिमा घूम फिराय के अतीतय म बिहरा करत है, यक जने इहै सवाल किहिन, तिहपै दूबे जी कहि परे:
“(केहू की बाति क कोट कैके कहिन) ‘बर्तमान अउर भविस्स, कुछौ नाहीं बचत, बचत है तौ सिरफ भूत!’ भूतै से हमैं अनुभव मिलत है, बीते से हम सबसे ढेर सीखि सकत हन्।”
हिन्दी सलीमा म बजार अउर कला दुइनौ का साधब बहुत बड़ी चुनौती है। अक्सर कला छोड़ि के बजार साधी जाति है जिहसे सलीमन कै संख्या तौ बढ़त है मुला सारथक चीजन/बातन कै कमी हुअत जात है। दुसरी वारी कला साधै वाले बजार क अछूत समझे रहत हैं, जिहसे भौतिक सच्चाई के चलते यक समय के बाद उनकै रीढ़ि टूटि जाति है अउर बंबइया नगरी म सिरफ बजारै बजार रहि जाति है। गौर करै कै बाति है कि दूबेउ जी यक संतुलन चाहत हैं दुइनौ के बीच। कहूँ इंटरब्यू म दूबे जी कहे रहे कि ‘हमैं सबका एकता कपूरौ से कुछ सिखै क चही!’ यही बात क आगे कै के सवाल पूछा गा तौ दूबे जी आपन बिचार रखिन:
“एकता कपूर पै कही हमरी बाति क ब्यंग्य के रूम म लीन जाय। मुला एकता कपूर केरी सफलता से सिखै लायक है कि ब्यावसायिक चुनौती क कैसे स्वीकार कीन जाय! हम पैसे के तर्क क खारिज कैके नाय चल सकतेन। चाणक्य कहे हैं कि जब राजा कै राज-काज माल-पानी के चलते डावाँडोल हुवै लागै तौ वहका देबी-देउतन कै तस्बीर बनुवाय के/बेचि के आपन हालत सुधारै क चाही। यहितरह सकारात्मक ओढ़र के ताईं इमेज बेचै कै बाति बहुत पहिले से स्वीकारी गै है। हिन्दी सलीमा बनवैयन का यहिके लिये जोखिम लियै क परे, फिलिमकार यक टाइप बनि के न रहै। स्याम बेनेगल जैसे निर्देसकन के साथे यक टाइप वाली बात काफी हद तक सही है। आज मार्केटिया फिलिमकार अच्छा लिखै वालेन कै इसकिरिप्ट नाय लीन चहते, ह्वईं दुसरी वारी इनकै कोसिस रहत है बराबर अन्नासै कमाय कै। हमैं थोरक् छूट के साथ दुइनौ म सलगट्टा (सामंजस्य) बैठावै क परे। कामरसियल फिल्मन से कुछ सिखहिउ क परे। हम खुदै अपने दोस्त अजय के साथ दबंग देखै गा रहेन, मुल हुवाँ वहै दिक्कत है कि दिमाग घर छोड़ि के जाय क परत है।”
जल्दियै दूबे जी कै निर्देसित फिलिम ‘कासी’ पै आवै वाली है। ई फिलिम कासी नाथ सिंघ के उपन्यास ‘काशी का अस्सी’ पै आधारित है। पिंजर बनाये के बाद काफी अंतराल बाद दूबे जी कौनौ फिलिम लावै कै कोसिस किहिन। यहिमा कला के साथ बजार कै संतुलन बैठावै कै कोसिस कीन गै है। सलगट्टा कस बैठा – ई आवै वाला समय बताये! यहिमा सन्नी देवल अउर रबि किसन(भोजपुरी) जइसे पापुलर अभिनेतन से अभिनय करावा गा है, यहिबरे देखब अउर रोमांचक होये कि यक कलात्मक-साहित्तिक रचना के साथ ई संतुलन केस साधा गा है! यहि सलीमा से जुड़े सवालन के जबाब म दूबे जी कै कहब है:
“इंडिया टूडे मैगजीन म ‘काशी का अस्सी’ के यक कहानी कै जिक्र रहा, जिहिपै सबसे पहिली बार हमार नजर गै। फिर हम पूरी कहानी पता किहेन अउर पढ़ेन। फिर पूरे उपन्यास तक पहुँचेन। फिन कासी नाथ जी से संपर्क किहेन। कयिउ बार उपन्यास पढ़ेन। फिलिम बनावै के सिलिसिले म हम इसकिरिप्ट के तौर पै उपन्यास म काफी परिवर्तनौ किहेन। जइसे उपन्यास कै आखिरी चेप्टर हम छोड़ि दिहेन। यहिलिये आप सबका उपन्यास अउर फिलिम म काफी फरकौ देखाये। यक फिलिम निर्देसक के तौर पै हमैं फिलिम म बहुत कुछ जोड़ै अउर घटावै क परत है! भासा कै जिंदादिली बचावै कै भरपूर कोसिस किहे हन्। भासा क असलील कहि के सेंसर के वारी से समस्या तौ न हुवै क चाही, मुला अगर भै तौ कोरट-कचेहरी तक्का जाब! ..सन्नी देवल का वनकी लोकप्रियता के मद्देनजर चुनेन, मुला निर्देसन म मेहनत कीन गै है, यहिते यहि पिक्चर म आप सबका सन्नी देवल काफी बदले रूम म मिलिहैं, यक अलग रूप म! ..आजै कासी नाथ जी से बात भै रही, जेहिके दौरान वै कहिन कि ध्यान रखे रहेव कि ई फिलिम खालिस आरट फिलिम बनि के न रहि जाय! ..कुछ सूटिंग तौ बनारस म कीन गै बाकी के लिये अलग से सेट बनावै कै जरूरत महसूस भै काहे से कि कथा म जौन बनारस है ऊ पिछले दसकन म बहुत कुछ बदलि गा है। सेट यहि वजह से बनायन कि लोगन क कथा कै बनारस देखै म आज कै बनारस फाँक न पैदा करै, लोगै वहि समय कै कथा वही समय के परिबेस म देखैं! दुसरे, सेट के जरिये कैनवास चौड़ा करै म आसानिउ हुअत है। अक्टूबर ले ई फिलिम आप सबके सामने आइ जाये।”
अपनी पूरी बतकहीं के दौरान बार बार दूबे जी के भित्तर कै हूकि सामने आवति रही कि वै भारतीय सलीमा म कौनौ ‘भारतीय’ तत्व सिद्दत से देखा चाहत हैं, किरतिन के जरिये या अउरौ भारतीय सलीमन के जरिये वै यहिकै खोज जारी राखे हैं! वै चाहत है कि कौनौ अस चीजि उभर के सामने आवै अउर कही जाय सकै कि ‘ई भारतीय सलीमा है’! सवालन के उत्तर म दूबे जी कहत हैं:
“अगर आप सब पुछिहैं कि हम बिदेसी फिलिम देखित हन् तौ हम कहब कि हम नाहीं देखित। बिदेसी किताबौ नाहीं पढ़ित। मुदा अगर आप पुछिहैं कि हम प्रेमचंद क पढ़े हन् तौ हम कहब कि हाँ, कयिउ बार पढ़े अहन। भौगोलिक, ऐतिहासिक अउर साँसकिरतिक रूपन से रूबरू हुअत भारतीयता खोजै कै हमार कोसिस रहत है। यनही क फिल्मन के जरिये देखै कै इच्छा रहत है। तमाम भारतीय भासन म लिखी बातन से गुजरित है, भारतीयता कै यक तस्बीर खोजै की जुगुत के तहत। भारतीय किरतिन म जहाँ कहूँ सलीमा देखात है, वहिकै गुंजाइस देखात है, वही का गुनै कै कोसिस करित हन्। ज्यादातर समय यही परयास म बीतत है।”
सलीमा के आज के परिदिस्य पै बाति कीन गै तौ दुबेदी जी बचि के निकरै कै कोसिस करत देखाने। केहू पै टीका-टीप करब वन्हैं जमा नाय! यहसे यहू लाग कि वै आज के सलीमाई परिदिस्य से खुस्स नाय हैं। उम्मीद है कि यहि असंतोख भरी धारा से हटा अउर समय की माँगन पै डटा निर्देसक कै भूमिका दूबे जी निभहिहैं। ऊपर पूरी बात म यक बीच कै रस्ता तलासै कै जद्दोजहद क रखै कै जरूरत दूबे जी लगातार बताइन, यहि परयास म खुद दूबे जी केतरा सफल होइहैं, ई देखब अहम रहे। संभावना इहौ है कि कहूँ यहि परयास म दूबे जी परकास झा वाली राह न पकड़ लियैं जे अपने ‘दामुल’ कै सगरौ मूल खतम कैके ब्यावसायिक ‘राजनीति’ के अखाड़े म फाटि परा हैं। दूबे जी से कछु बेहतर कै माँगि है!
दूबे जी के जाये के बाद हम सबके बीच पधारे अजय ब्रह्मात्मज अउर अजीत राय जी से काफी देर तक बाति भै। अजय जी कै चिन्ता रही कि कैसहूँ हिन्दी सलीमा म बंबई कै हेजीमनी टूटै। छोटे सहरन म सलीमा पहुँचै, बनावै के लेबिल पै। तब ढ़ेर बिबिधता आये। यहिसे जौन बंबई सिनेमा म यक निरंकुसता बनी अहै – उहौ टूटे। तमाम छेत्रीय भासा म सलीमा बनै, सामने आवै। अजय जी सलीमा म कौनौ अंकुस लगावै कै तरफदार नहीं हैं। वहीं अजीत राय जी कै चिन्ता रही कि यक मानकीकरण रहब जरूरी है, यस अल्ल-कै-बल्ल सलीमा बनब सलीमा के भविस्स के ताईं बहुत बढ़ियाँ न होये। मुल मानकीकरण कैसे? – ई लाख टका कै सवाल रहा। बिबादन से भरा। अजय जी कै चिन्ता रही कि बिस्व सलीमा के सामने भारत कै सलीमा बहुतै पीछे है, यहिलिये कंटेंट के लेबल पै काफी सुधार लाउब जरूरी है। गलत ट्रेंड खतम हुवै क चाही!
प्रकास, समर, बिबेक, धनंजय, सरवन, मुंतजिर…आद लड़िकै-लड़िकियन के सहजोग से बारता कै यक बढ़ियाँ सिलसिला चला। काफी बातैं भईं! देर राति के बाद सबही अपने-अपने ठैरे-ठेकाने गा।


text:
जिला अम्बेडकरनगर, ब्लाक कटेहरी, ग्रामसभा परकी, गांव जीतपुर। हिंआ कै रहै वाला एक मनई कै 23 मई 2016 कै शव कटेहरी रेल पटरी पै मिला। उनकै आठ साल बेटवा बेहोस झाली मा मिला। घरवाले गांव के ही एक मनई पै हत्या कै आरोप लगावत हईन।
गांव कै अयोध्या प्रसाद, राकेश, दिलीप, प्रभावती अउर फिरता देवी आरोपी के गिरफ्तारी कै मांग पुलिस अधीक्षक से करिन। सबकै कहब बाय कि 23 मई का गांव के कृष्ण कुमार विश्वकर्मा बेटवा जगदेव विश्वकर्मा मृतक धर्मेन्द्र के घरे गै रहिन। धर्मेन्द्र अउर उनकै आठ साल कै बेटवा सनी का साथे लइके आइन। शाम के तीन बजे घर से निकरिन सबेरे रेलवे लाइन पै धर्मेन्द्र कै शव मिला बेटवा सनी बेहोस हालत मा बगल झाल मा पड़ा मिला। तबसे कृष्ण कुमार फरार हइन।
फिरता देवी बताइन कि अहिरौली थाना मा कृष्ण कुमार के खिलाफ हत्या कै तहरीर दइके आय रहेन कउनौ सुनवाई नाय भै। तब 25 कै पुलिस अधीक्षक का प्रार्थना पत्र दिहिन।
सी.ओ. राघवेन्द्र मिश्र बताइन कि जांच कराइके कार्यवाही कीन जाये।
पुलिस अधीक्षक का दिहिन प्रार्थना पत्र
जिला अम्बेडकरनगर, ब्लाक कटेहरी, ग्रामसभा परकी, गांव जीतपुर। हिंआ कै रहै वाला एक मनई कै 23 मई 2016 कै शव कटेहरी रेल पटरी पै मिला। उनकै आठ साल बेटवा बेहोस झाली मा मिला। घरवाले गांव के ही एक मनई पै हत्या कै आरोप लगावत हईन।


text:
जिला चित्रकूट, ब्लाक मानिकपुर,गांव अहिरा। हिंया के मड़ई कहिन कि नीता देवी 1 दिसंबर का फांसी षाम पौने छह बजे फांसी लगा के आपन जान दइ हिहिस। यहिके सूचना रैपुरा थाना मा दीन गे। पुलिस मउके मा पहुंच के लाष का पोस्ट मार्टम खातिर भेज दिहिस।
ब्लाक रामनगर, गांव रामपुर।
हिंया के रामप्रकाष का कहब हवै कि बहिनी नीता देवी के षादी सन् 1999 मा मानिकपुर के अहिरा गांव मा रहै वाले कामता साथै कीने रहौं। बहनोई मजूरी करत रहै। बहिन के गरीबी ज्यादा रहै। यहिसे वा परेषान रहत रहै। बहिनी के तीन छोट.छोट बच्चा हवै। नीता देवी कत्तौ नहीं बताइस कि वहिका ससुराल मा समस्या हवै। 1 दिसंबर का षाम पांच बजे फोन करिस कि मोहिका आ के लेवा जाव। मैं कहंव कि लेवा जाव। मै कहौं कि (2 दिसंबर) सकारे लेवावै आ जइहौं। षाम साढ़ेे छह बजे पता लाग कि वा फांसी लगा के मरगे हवै।
नीता देवी के देवर रामविलाश का कहब हवै कि जबै वा फांसी लगाइस रहै। तबै कउनौ घर मा नही रहैं। नीता देवी अपने से फांसी लगा के मर गे हवै। रैपुरा थाना के दरोगा का कहब हवै कि मइके पक्ष वाले अबै कउनौ के खिलाफ रपट नहीं लिखाइन हवै। रपट लिखइहैं तौ कारवाही कीन जई।
फांसी लगा के जान दिहिस
जिला चित्रकूट, ब्लाक मानिकपुर,गांव अहिरा। हिंया के मड़ई कहिन कि नीता देवी 1 दिसंबर का फांसी षाम पौने छह बजे फांसी लगा के आपन जान दइ हिहिस। यहिके सूचना रैपुरा थाना मा दीन गे। पुलिस मउके मा पहुंच के लाष का पोस्ट मार्टम खातिर भेज दिहिस।


text:
जिला चित्रकूट, ब्लाक कर्वी, गांव भगनपुर, पुरवा ठर्री। हिंया का ओमनाथ कहिस कि बुआ रामकली का अट्ठारह साल से वृ़द्वा पेंषन मिलत रहै पै दुइ साल से वहिका वृद्धा पेंषन नहीं मिलत आय। यहिसे समाज कल्याण विभाग मा 5 जनवरी का कहा गा हवै।
ओमनाथ का कहब हवै कि बुआ रामकली के उम्र लगभग अस्सी साल हवै। वहिका आंखिन से देखाई नहीं देत हवै। हाथ गोड़ भी नहीं चलत आय। बुआ का सरकार कइती से वृ़द्धा पेंषन मिलत रहै, पै वहिका नाम कउनौ कटवा दिहिस हवै। कागज मा बुआ का मरा देखावा गा हवै। जबैकि हमार बुआ जिंदा हवै। बुआ का बुढ़ापे मा कउनौ का सहारा नहीं आय। अगर वृद्धा पेंषन मिलत रहै तौ थोइ नून रोटी का सहारा होइ जात रहै।
समाज कल्याण विभाग के बाबूू पैष्वनी का कहब हवै कि रामकली के पेंषन सरकार कइती से चालू करवाई जई। होइ सकत हवै कि जबै सर्वे भा रहै तौ रामकली सर्वे मा न मिली होइ। यहिसे वहिके वृद्धा पेंषन बंद होइगे हवै।
जिला चित्रकूट, ब्लाक कर्वी, गांव भगनपुर, पुरवा ठर्री। हिंया का ओमनाथ कहिस कि बुआ रामकली का अट्ठारह साल से वृ़द्वा पेंषन मिलत रहै पै दुइ साल से वहिका वृद्धा पेंषन नहीं मिलत आय। यहिसे समाज कल्याण विभाग मा 5 जनवरी का कहा गा हवै।


text:
प्रेरितन क काम 13 Awadhi Bible: Easy-to-Read Version (ERV-AWA)
बरनाबास अउर साऊल क चुना जाब
13 अन्ताकिया क कलीसिया मँ कछू नबी अउर बरनाबास, समौन (नीगर) कहा जाइवाला समौन कुरेनी क लूकियुस, देस क चउथाई हींसा क राजा हेरोदेस क संग पालितयोसित मनाहेम अउर साऊल जइसे कछू सिच्छक रहेन। 2 उ पचे जब उपवास करत भए पर्भू क आराधना मँ लाग रहेन, तबहिं पवित्तर आतिमा कहेस, “बरनाबास अउर साऊल क जउने काम बरे मइँ बोलाएउँ ह, ओका करइ बरे मोरे नीस्बत, ओनका अलगाइ द्या।”
3 तउ जब सिच्छक अउर नबी आपन उपवास अउर पराथना पूरी कइ चुकेन तउ उ पचे बरनाबास अउर साऊल प आपन हाथ धरेन अउर ओनका बिदा कइ दिहेन।
बरनाबास अउर साऊल क साइप्रस जात्रा
4 पवित्तर आतिमा क जरिए पठए भए उ सबइ सिलूकिया गएऩ जहाँ स जहान मँ बइठिके उ पचे साइप्रस पहोंचेन। 5 फिन जब उ पचे सलमीस पहोंचेन तउ उ पचे यहूदियन क आराधनालय मँ परमेस्सर क बचन क प्रचार किहेन यूहन्ना सहायक क रूप मँ ओनकइ संग रहा।
6 उ समूचइ द्वीप क जात्रा करत करत उ पचे पाफुस ताईं जाइ पहोंचेन। हुवाँ ओनका एक जादूगर मिला, उ झूठा नबी रहा। उ यहूदी क नाउँ रहा बार-ईसू। 7 उ एक बहोत बुद्धिमान पुरुस राज्यपाल सिरगियुस पौलुस क दोस्त रहा जउन फिन परमेस्सर क बचन सुनइ बरे बरनाबास अउर साऊल क बोलवाएस। 8 मुला इलीमास जादूगर ओनकइ खिलाफत किहेस (इ बार-ईसू क अनुवाद क नाउँ बा।) उ नगर-पति क बिसवास डुगावइ क जतन किहेस। 9 फिन साऊल जेका पौलुस भी कहा जात रहा, पवित्तर आतिमा स भरपूर होइके इलीमास प पैनी निगाह डारत भवा कहेस, 10 “सबहिं तरह क छल अउर धूर्तताई स भरा, अरे सइतान क बेटहना, तू हर नेकी क दुस्मन अहा। का तू पर्भू क सोझ सच्चे राह क तोड़ब मरोड़ब न तजब्या? 11 अब लखा पर्भू क हाथन तोह प आइ पड़ा बा। तू आँधर होइ जाब्या अउर कछू समइ बरे सूरज तक भी नाहीं लख पउब्या।”
तुरंतहि एक धूँध अउर अँधियारा होइ पइ छाइ गवा अउर एहर-ओहर टोवइ लाग कि कउनो हथवा धइके ओका चलावइ। 12 तउ राज्यपाल, जउन कछू भवा रहा, जब ओका लखेस तउ उ बिसवास धरेस। उ पर्भू क बाबत उपदेसन स बहोत होइ गवा।
पौलुस अउर बरनाबास क साइप्रस स जाब
13 फिन पौलुस अउर ओकर संगी पाफुस स ऩाउ क जरिये पंफूलिया क पिरगा मँ आइ गएऩ। मुला यूहन्ना ओनका हुँवइ छोड़िके यरूसलेम लौटि आवा। 14 ओहर उ पचे आपन जात्रा प बढ़त भए पिरगा स पिसिदिया क नजदीक नगर अन्ताकिया मँ आइ गएन।
फिन सबित क दिना यहूदी आराधनालय मँ जाइके बइठि गएऩ। 15 मूसा क व्यवस्था क मुताबिक अउर नबियन क पोथी क पाठ कइ चुके क पाछे यहूदी आराधनालय क अधिकारियन ओनकइ लगे इ संदेसा कहवाइ पठएन, “भाइयो, मनइयन क उपदेसन देइ बरे तोहरे लगे कहइ क प्रोत्साहन क कउनो अउर बचन अहइ जउन ओका सुनावा।”
16 ऍह पइ पौलुस खड़ा भवा अउर आपन हाथ हिलावत भवा बोलइ लाग, “हे इस्राएल क मनइयो अउर परमेस्सर स डेराइवाले गैर यहूदियो, सुना: 17 इ इस्राएल क मनइयन क परमेस्सर हमरे पूर्वजन क चुने रहा अउर जब हमार लोग मिस्र मँ ठहरा रहेन, उ ओनका महान बनाए रहा अउर आपन महान सक्ति स उ ओनका उ धरती स बाहेर निकारि लइ आवा रहा। 18 अउर लगभग चालीस बरिस तलक उ जंगल मँ ओनकइ मदद करत रहा। 19 अउर कनान देस क सात जातियन क नास कइके उ धरती इस्राएल क मनइयन क वसीयत क रूप मँ दइ दिहेस। 20 इ सब कछू मँ लगभग साढ़े चार सौ बरिस लगेन।
“ऍकरे पाछे समूएल नबी क समइ तलक उ ओनका अनेक निआव क न्यायकर्ता दिहेस। 21 फिन उ पचे एक राजा क निवेदन किहेन, तउ परमेस्सर बिन्यामीन क गोत क एक मनई कीस क बेटवा साऊल क चालीस बरिस बरे ओनका दइ दिहेस। 22 फिन साऊल क हटाइके उ ओनकइ राजा दाऊद क बनाएस जेकरे बारे मँ उ इ साच्छी दिहेस, ‘मइँ यिसै क बेटवा दाऊद क एक अइसे मनई क रूप मँ मिला ह, जउन मोरे मन क मुताबिक अहइ। जउन कछू मइँ ओसे करावइ चाहत हउँ, उ उ सब कछू क करी।’
23 “इ ही मनई क एक बंसज क आपन प्रण क मुताबिक इस्राएल मँ उद्धार करइया ईसू क रूप मँ लाइ चुका अहइ। 24 ओकरे आवइ स पहिले यूहन्ना इस्राएल क सबहिं मनइयन मँ मनफिराव स बपतिस्मा क प्रचार करत अहइ। 25 यूहन्ना जब आपन काम क पूरा करइ क रहा, तउ उ कहेस रहा, ‘तू मोका जउन समुझत ह, मइँ उ नाहीं हउँ। मुला एक अइसा अहइ जउन मोरे पाछे आवत अहइ। मइँ जेकर पनही क फीतास खोलइ लायक भी नाहीं अहउँ।’
26 “भाइयो, इब्राहीम क सन्तानो अउर सच्चे परमेस्सर क आराधक गैर यहूदियो, उद्धार क इ सुसमाचार हमरे बरे ही पठवा ग अहइ। 27 यरुसलेम मँ बसइयन अउर ओनकइ राजा लोगन ईसू क नाहीं पहिचानेन। अउर ओका दोखा ठहराइ दिहेन। इ तरह उ पचे नबी लोगन क उ बचन क पूरा किहन जेनकइ सबित क दिन पाठ कीन्ह जात ह। 28 अउर जदि अपि ओनका ओकरे मउत क राजा क कउनो सबूत नाहीं मिला, तउ भी उ पचे पलातुस स ओका मरवाइ डावइ क माँग किहेन।
29 “ओकरे बारे मँ जउन कछू लिखा रहा, जब उ पचे सब कछू क पूरा कइ चुकेन ओका क्रूस प स खाले उतारेन अउर एक कब्र मँ धइ दिहन। 30 मुला परमेस्सर ओका मरइ क पाछे फिन जीवित कइ दिहस। 31 अउर फिन जउन लोग गलील स यरूसलेम तलक ओकरे संग गएन, उ ओनकइ अगवा कइउ दिना ताईं परगट होत रहा। इ सबइ अब मनइयन बरे ओकर साच्छी अहइँ।
32 “हम तोहका उ प्रण क बारे मँ सुसमाचार सुनावत अही जउन हमरे पूर्वजन क संग कीन्ह गइ रही। 33 ईसू क, मरि जाए क पाछे फिन जीवित कइके, ओनकइ संताने क बरे परमेस्सर उहइ सपथ क हमरे बरे पूरा किहेस ह। जइसा कि दूसर भजन संहिता मँ लिखा भी अहइ:
‘तु मोर पूत अहा,
मइँ तोहका आजु ही जनम दिहेउँ ह।’
34 अउर उ ओका मरे भएऩ मँ जिआइ के उठाएस जेहॅसे नास होइ स पहिले ओका फिन स लौटब न होइ। उ इ तरह कहे रहा:
‘मइँ तोहका उ सबइ पवित्तर अउर न टरइ क असीस देब
जेनका देइ क बचन मइँ दाऊद क दिहेउँ।’
35 इ तरह एक दूसर भजन मँ उ कहत ह:
‘तू आपन पवित्तर जने क नास क अनुभव नाहीं होइ दिहा।’
36 “फिन दाऊद आपन जुग मँ परमेस्सर क प्रयोजन क मुताबिक आपन सेवा-काम पूरा कइके मर गवा, ओका ओकरे पूर्वजन क संग दफनाइ दीन्ह गवा अउर ओकर छय भवा। 37 मुला जेका परमेस्सर मरे भएऩ क बीच क जीवित कइके उठाएस, ओकर छय नाहीं भवा। 38-39 तउ भाइयो, तू सबन्क जान जाइ चाही कि ईसू क जरिए ही पाप क छमा क उपदेस तोहका दीन्ह गवा ह। अउर इहइ क जरिए हर कउनो जउन बिसवासी अहइ, ओन पापन्स छुटकारा पाइ सकत ह, जेनसे मूसा क व्यवस्था छुटकारा नाहीं दियाइ सकत रही। 40 तउ होसियार रहा, कहूँ नबियन जउन कछू कहे बाटेन, तू सबन प न घटइ:
41 ‘निन्दा करइया लोगो,
लखा,होइके भउचक्का मरि जाब्या,
काहेकि तोहरे जुग मँ
एक कारज अइसा करत हउँ,
जेकर चर्चा तलक प तोहका कबहुँ ह
बिसवास होई।’”
42 पौलुस अउर बरनावास जब हुवाँ स जात रहेन मनइयन ओनसे अगले सबित क दिन अइसी ही अउर बातन बतावइ बरे पराथना किहेन। 43 जब सभा खतम भइ तउ बहोत स यहूदियन अउर बहुत गैर यहूदी भक्तन पौलुस अउर बरनाबास क पाछा किहेन। पौलुस अउर बरनाबास ओनसे बातचीत करत भए बिनती किहेन कि उ सबइ परमेस्सर क अनुग्रह मँ बन रहइँ।
44 अगले सबित क दिन तउ लगभग समूचा सहर ही पर्भू क बचन सुनइ बरे उमड़ि आवा। 45 इ बड़का मनइयन क मजमा क जब यहूदियन लखेन तउ उ पचे बहोत जरि भुनि गएन अउर भद्दा सब्द क बइपरत भए पौलुस जउन कछु कहे रहा, ओकर खिलाफत करइ लागेन। 46 मुला पौलुस अउर बरनाबास निडर होइके, “इ जरुरी रहा कि परमेस्सर क बचन पहिले तोका पढ़ावा जात मुला काहेकि तू पचे ओका नकारत अहा अउर तू सबइ आपन खुद क अनन्त जिन्नगी क जोग्ग नाहीं ठहरउत्या, तउ हम पचे अब गैर यहूदी लोग कइँती मुड़ि जात अही। 47 काहेकि पर्भू हमका अइसि ही आग्या दिहे अहइ:
‘मइँ जोति बनाएउँ तोहका, ओनकइ बरे जउऩ नाहीं यहूदी,
ताकि संसार के सब लोगन का उद्धार करइँ।’”
48 गैर यहूदियन जब इ सुनेन तउ उ पचे बहोत खुस भएऩ अउर उ पचे पर्भू क बचन क सम्मान किहेन। फिन उ सबइ, जेनका अनन्त जिन्नगी पावइ बरे ठहरावा ग रहा, बिसवास धारण कइ लिहेन।
49 इ रतह समूचइ पहँटा मँ पर्भू क बचन क प्रचार होत रहा। 50 ओहर यहूदी लोग ऊँच कुले क धार्मिक स्त्रियन अउर सहर क मुड्ढ मनइयन क उसकाएन अउर पौलुस अउर बरनाबास क खिलाफ अत्याचार करब सुरू कइ दिहेन अउर दबाव डाइके ओनका आपन पहँटा स बाहेर निकरिवाइ दिहेन। 51 फिन पौलुस अउर बरनाबास ओनकइ खिलाफ आपन गोड़े क धूरि झारिके इकुनियुम क चला गएऩ। 52 मुला अतीक मँ ओनकइ चेलन आनंद अउर पवित्तर आतिमा स भरपूर होत रहेन।


text:
1 समूएल 9 Awadhi Bible: Easy-to-Read Version (ERV-AWA)
साऊल आपन बाप क गदहन क हेरत ह
9 बिन्यामीन परिवार समूह स किस एक सक्तीसाली योद्धा रहा। किस अबीएल क पूत रहा। अबीएल ससोर क पूत रहा। सरोर बकारत क पूत रहा। बकारत बिन्यामीन क एक मनई अफिया क पूत रहा। 2 कीस क पूत साऊल नाउँ क रहा। साऊल एक सुन्नर जवान रहा। हुवाँ साऊल स बढ़िके जिआदा सुन्नर कउनो न रहा। ठाड़ होए प साऊल क मूँड़ इस्राएल क कउनो भी मनई स ऊँच रहत रहा।
3 एक दिना कीस क गदहन हेराइ गएन। ऍह बरे कीस आपन पूत साऊल स कहेस, “नउकरन मँ स एक क संग लइ ल्या अउर गदहन क हेर इ जा।” 4 साऊल गदहन क हेरब सुरु किहेस। साऊल एप्रैम क पहाड़ियन मँ होइके घूमा। तबहिं साऊल सालीम क चारिहुँ कइँती पहँटा मँ घूमा। मुला साऊल अउ ओकर नउकर, किस क गदहन क नाहीं पाइ सकेन। ऍह बरे साऊल अउ नउकर सालिम क चारिहुँ कइँती पहँटा मँ गएन। मुला गदहा हुवाँ नाहीं मिलेन। ऍह बरे साऊल बिन्यामीन क पहँटा मँ होइके जात्रा किहेस। मुला उ अउ ओकर नउकर गदहन क तबहुँ नाहीं पाइ सकेन।
5 आखिर मँ साऊल अउ ओकर नउकर जुफ नाउँ क सहर मँ आएन। साऊल आपन नउकर स कहेस, “चला, हम पचे लौटी। मोर बाप गदहा क बारे मँ सोचब बंद देइहीं अउर हम पचन क बारे मँ फिकिर करिहीं।”
6 मुला नउकर जवाब दिहेस, “इ सहर मँ परमेस्सर क एक ठु मनई अहइ। मनई ओकर मान करत हीं। उ जउन कहत ह सच होत ह। ऍह बरे हम सबइ इ सहर मँ चली। अइसा लागत ह कि परमेस्सर क उ मनई हमका बताई कि ऍकरे पाछे हम पचे कहाँ जाइ।”
7 साऊल आपन नउकर स कहेस, “हम पचे सहर मँ जाइ सकित ह। मुला हम पचे उ मनई का इ सकित ह? हम पचन क झोरी क भोजन खतम होइ ग बाटइ। हम पचन क लगे कउनो भी भेंट परमेस्सर क मनई क देइ बरे नाहीं अहइ। हमरे लगे ओका देइ क का अहइ?”
8 नउकर फिन जवाब दिहेस, “सुना, मोरे लगे तनिक धन अहइ। हम परमेस्सर क मनई क इहइ देइ। तबहि उ बताई कि हम पचे कहाँ जाइ।”
9-11 साऊल आपन नउकर स कहेस, “नीक सुझाव अहा, हम पचे चली।” उ पचे सहर मँ हुवाँ गएन जहाँ परमेस्सर क मनई रहा।
साऊल अउ ओकर नउकर पहड़िया प चढ़त भए सहर क जात रहेन। राहे मँ उ पचे कछू जवान अउरतन स भेंटेन। जवान अउरत बाहेर स पानी लेइ जात रहिन। साऊल अउ ओकर नउकर जवान अउरतन स पूछेन, “का दसीर् हीआँ अहइँ?” (पुराने जमाना मँ इस्राएल क बसइया नबियन क “दसीर्” कहत रहेन। ऍह बरे उ पचे परमेस्सर स कछू मागँइ चाहत रहेन तउ पचे कहत रहेन, “हम पचे दसीर् क लगे चली।”)
12 जवान अउरतन जवाब दिहेन, “हाँ, दसीर् हीआँ अहइँ। उ सोझइ इ सड़क प आगे अहइँ। उ आज ही नगर मँ आवा अहइँ। कछू मनइयन हुवाँ एकट्ठइ बटुरा अहइ। उ पचे आराधना ठउर प मेलबलि चढ़ावइ बरे जाइ। 13 आप लोग सहर मँ जाइँ अउ ओनसे भेंटाइ लेइहीं। जदि आप सब जल्दी जाइहीं तउ आप ओनसे आराधना ठउर प भोजन प जाइ स पहिले मिलि लेइहीं। दसीर् बलि-भेंट क आसीर्बाद देत हीं। ऍह बरे मनइयन जब तलक खाइया क खाब सुरु नाहीं करिहीं जब ताई उ हुवाँ न पहोंच जाइँ। ऍह बरे आप सबइ हाली करइँ तउ आप लोग दसीर् क भेंटि सकत हीं।”
14 साऊल अउ नउकर ऊपर पहड़िया प सहर कइँती बढ़ब सुरु किहेन। जइसे ही उ पचे सहर मँ घुसेन उ पचे समूएल क आपन कइँती आवत देखेन। समूएल सहर क बाहेर पूजा क ठउर प जाइ बरे अबहिं आवत रहा।
15 एक दिन पहिले यहोवा समूएल स कहेस, 16 “काल्ह मइँ इहइ टेमॅ तोहरे लगे एक मनई क पठउब। वह बिन्यामीन क गोत क होइ। तू सबन क ओकर अभिसेक कर देइ चाही। तब उ हमार मनइयन इस्राएलियन क नवा नेता होइ। इ मनई हमरे मनइयन क पलिस्तियन स बचाइ। मइँ आपन मनइयन क दुःख क देखेउँ ह। मइँ आपन मनइयन क रोउब सुनेउ ह।”
17 समूएल साऊल क लखेस अउ यहोवा ओसे कहेस, “इहइ उ मनई अहइ जेकरे बारे मँ मँइ तोहसे कहेउँ रहे। इ मोरे मनइयन क बस मँ राखी।”
18 साऊल दुआर क लगे समूएल क निअरे आवा। साऊल समूएल स पूछेस, “मेहरबानी कइके बतावा दसीर् क घर कहाँ अहइ?”
19 समूएल जवाब दिहेस, “मइँ ही दसीर् अहँउ। मोरे अगवा आराधना क ठउर प पहुँचा। तू अउ तोहार नउकर आज हमरे संग खइया क खइहीं। मइँ भियान भिन्सारे तोहका घरे जाइ देब। मइँ तोहरे सबहिं सवालन क जवाब देब। 20 अउर ओन गदहन क फिकिर जिन करा जेका तू तीन दिना पहिले खोइ दिहा ह। उ सब मिल गवा बाटेन। अब, तोहका समूचा इस्राएल चाहत अहइ। उ सबइ तोहका अउ तोहरे बाप क परिवारे क सब मनइयन क चाहत हीं।”
21 साऊल जवाब दिहेस, “मुला मइँ बिन्यामीन परिवार समूह क निअम्बर अहउँ। इ इस्राएल मँ सबन क छोटका समूह अहइ। मोर परिवार मोर पूरा परिवार समूह मँ सब त छोटा अहइ। आप काहे कहत बाटेन कि इस्राएल मोका चाहत ह?”
22 तब समूएल साऊल अउ ओकरे नउरक क भोजन क जगहिया मँ लइ गवा। लगभग तीस न्यौताहरी एक संग भोजन बरे अउर बलि-भेंट लेइ बरे बोलावा ग रहेन। समूएल साऊल अउ ओकरे नउकर क मेज प सबन ते जिआदा खास जगह दिहेस। 23 समूएल रसोइया स कहेस, “उ गोस लइ आवा जउन मइँ तोहका दिहेउँ ह। इ उहइ हींसा अहइ जेका मइँ तोहसे जोगइ क रक्खइ बरे केहउँ रहे।”
24 रसोइया रान लिहेस अउ साऊल क समन्वा मेज प धरेस। समूएल कहेस, “इहइ उ गोस बा जेका मइँ तोहरे बरे जोगइ क राखेउँ रहे। ओका खा काहेकि इ इ खास टेमॅ बरे जोगवा रहा।” इ तरह उ दिना साऊल समूएल क संग खइया क खाएस।
25 जबहिं उ पचे खइया क खाइ लिहेन, उ पचे पूजा क ठउर स उतरेन अउ सहर क लौटेन। समूएल छते प साऊल बरे बिछौना दसाएस। 26 अउर साऊल सोइ गवा।
भियन भिन्सारे समूएल साऊल क छते प जोर स पुकारेस। समूएल कहेस, “उठा। मइँ तोहका तोहरे राहे प पठउब।” साऊल उठा, अउर तब समूएल क संग घर क बाहेर गवा।
27 साऊल अउ ओकर नउकर संग संग सहर क सिरे क उतराई प टहरत रहेन। समूएल साऊल स कहेस, “आपन नउकर स हम पचन स अगवा जाइ क कहा। मोरे लगे तोहरे बरे परमेस्सर क एक संदेसा अहइ।” तउ नउकर ओन पचन स तनिक अगवा चला गवा।


text:
शिलांग : मेघालय विधासभा चुनाव से पहले कांग्रेस को बड़ा झटका लगा है। आज कांग्रेस और अन्य दलों के चार विधायक बीजेपी में शामिल होने का फैसला किया है। ये विधायक पहले ही विधानसभा से अपना इस्तीफा दे चुके है।
दरअसल कांग्रेस के वरिष्ठ विधायक और पूर्व स्वास्थ्य मंत्री ए एल हेक मंगलवार को बीजेपी में शामिल होंगे। इनके अलावा एक यूडीएफ और दो निर्दलीय विधायकों ने भी बीजेपी में शामिल होने का निर्णय लिया है। बीजेपी के वरिष्ठ नेता राम माधव ने इसे राज्य में बदलाव की बयार बताया है।
In Meghalaya today, 4 MLAs from Congress n other parties will join BJP together with other elected members n hundreds of supporters. 'Meghalaya for Change - Meghalaya for BJP' is PM's call— Ram Madhav (@rammadhavbjp) January 2, 2018
आगामी विधानसभा चुनावों से पहले राज्य में सत्तारूढ़ दल के लिए यह बड़ा झटका है। पिछले दस दिनों में कांग्रेस के 9 विधायक पार्टी छोड़ चुके है। मेघालय भाजपा के अध्यक्ष शिबुन लिंगदोह ने सोमवार को बताया था कि हेक तीन अन्य विधायकों के साथ गोल्फ लिंक मैदान में भगवा दल की एक रैली के दौरान भाजपा में शामिल होंगे।
मेघालय में चुनाव प्रभारी बनाए गए केंद्रीय मंत्री के जे अल्फॉंस, बीजेपी के पूर्वोत्तर मामलों के प्रभारी राम माधव और पूर्वोत्तर जनतांत्रिक गठबंधन (नेडा) के संयोजक और असम के वित्त मंत्री हेमंत बिस्वा सहित कई अन्य नेता मंगलवार को एक रैली में इन विधायकों को सम्मानित करेंगे।
बात दें मेघालय में 60 सदस्यीय विधानसभा में कांग्रेस के 30 विधायक थे। एक अन्य कांग्रेस विधायक पी एन सीएम ने कुछ दिनों पहले पार्टी से इस्तीफा दिया था जिसके बाद में पार्टी के पांच और विधायकों ने इस्तीफे दिए हैं। अब विधानसभा में कांग्रेस के विधायकों की संख्या 24 ही रह गई है।


text:
जिला फैजाबाद, ब्लाक मया, गाँव बरईपारा। हिंआ दुइनौ किनारे पै बे्रकर न होय से यक्सीडेन्ट आये दिन हुआ कराथै।
राजप्रताप, मंजीतपाल, कुलदीप बताइन कि दुई महीना भै ब्रेकर न होय से एक्सीडेन्ड भै रहा तौ एक लागे पांच मनई खतम भै रहिन अबहीं पन्द्रह दिन पहिले एक गेदहरा कै पैर टूट गै है। जब पांच मनई खतम भै रहिन तौ जिला यस.डी.एम आय रहिन अउर कहे रहे कि यहि गाँव के दुइनौ किनारे ब्रेकर बन जाय गाँव कै मनई निकरै तौ खतरा न बना रहै गाड़ी हिंआ धीम होय के चलै लकिन अबहीं तक ब्रेकर नाय बनवाय गै बाय।
रमेश पाण्डेय, सत्यजीत बताइन कि हमरे सब कै घर सड़क के किनारे बाय केतनौ बचाइ थै तउने पै लड़कै भाग के रोड़ पै पहुँच जाथे अगर ब्रेकर बन जात तौ यतना दिक्कत न हुअत। विधायक, यस.डी.एम. जिला पंचायत सब हिंआ कै हाल देख के गै हइन।
विधायक अभय सिंह बताइन कि यस.डी.एम. कै बदली होय गै बाय जब नया यस.डी.एम. अइिहंै तब बने।
जिला फैजाबाद, ब्लाक मया, गाँव बरईपारा। हिंआ दुइनौ किनारे पै बे्रकर न होय से यक्सीडेन्ट आये दिन हुआ कराथै।


text:
कारवाही के नाम मा खानापूर्ति करैं से औरतन अउर लड़कियन के साथै होय वाली यौनिक हिंसा, छेड़खानी अउर बलात्कार के मामला बढ़त जात हैं। खैर या बात का नकारा नहीं जा सकत आय कि पुलिस सोच समझ के साथै कउनौ भी मामला मा कारवाही करत है। अब सवाल या उठत है कि या कउनतान के सोची समझी कारवाही आय जेहिमा पुलिस का यौनिक हिंसा जइसे के मामला मा चोरी, गाली गलौज अउर मारपीट के धारा लगावैं का परै। या फेर समझउता करा के मामला रफा दफा कीन जाय?
एक कइत कानून कहत है कि यौनिक हिंसा, छेड़खानी अउर बलात्कार के मामलन मा रपट लिख के कारवाही करैं खातिर औरतन के बयान ही काफी हैं। 2012 मा दिल्ली मा भा सामूहिक बलात्कार के मामला के बाद औरतन मा होत हिंसा के खिलाफ जस्टिस वर्मा कमेटी एक नवा कानून बनाइस रहै। यहिके तहत जबै कउनौ औरत यौन उत्पीडन का मामला लिखावत है तौ वा केस के छानबीन अउर कारवाही का पुलिस प्राथमिकता देई। पर बांदा जिला मा कुछ अउर ही स्थिति है। हेंया औरतन का सही अपराधिक धारा के तहत रपट लिखावैं मा ही यतनी समस्या होत हैं।
इं मामलन मा पुलिस आपन जवाबदेही मा एक ही बात कहत है कि अबै जांच चलत है। जांच चलैं के कउनौ समय सीमा भी होत है? कतौ-कतौ या समय सीमा यतनी बढ़ जात है कि जांच खतम होय के इंतजार मा मड़इन के जिंदगी खतम होई जात है पै जांच चलतै रहत है। इनतान के गोलमोल जवाब से एक ही बात समझ मा आवत है कि पुलिस कउनौ भी मामला का लइके जिम्मेदार नहीं देखात आय। यहै कारन है कि औरतन का, नियाव के आसरा मा एस.पी. अउर डी.आई.जी. तक आवैं का परत है।


text:
काल्हि-परौं, ई खबर तेजी से फैली कि नोबल सम्मानित गाबरियल गार्सिया मार्खेस इसमिरिति लोप की बेरामी कै सिकार हुअत जात अहैं। ई बात मार्खेस कै भाय बताइन। यहिके पहिलेव मार्खेस के बारे मा अफवाहन के रूप मा खबरै आय चुकी हैं, लेकिन यहि खबर कै सच्चाई यहि बात से होइ सकत है कि ई खबर उनकै भाय खुदै बतावत अहैं। उनके भाय कै यहौ कहब है कि वै हँसत-खेलत सुभाव नाहीं छोड़े अहैं, पहिलेन की नाईं ह्यूमर देखावत अहै। हम सब मार्खेस के बढ़िया तबियत के ताईं भगवान से बिनती करित है। मार्खेस के कुछ चुनिन्दा कथनन कै अवधी अनुवाद:
मनहँग मन हर दवाई ले बढ़िके है।
हमेसा कुछ न कुछ प्यार के हिस्से बचिन जात है।
जौन महसूस करौ तौन कहौ। जौन सोचौ तौन करौ..।
असिल दोस्त ऊ है जे बाँह थाम्हे रहै औ करेज छुये रहै।
मनई कै तीन जिंदगी हुअत है; सबका देखाइ के, निजी बनाइ के, सबसे छुपाइ के।
तोहरे साथ काव बीती, यहिसे ज्यादा अहम यू बात है कि तू जिंदगी मा वहिका केतना औ कैसे सुधियात हौ।
यू गलत बात है कि मनई बुढ़ाय लागत है तौ खुआबन क लैके उदासीन हुवै लागत है, बलुक यहि खुआबी उदासीनता से मनई बुढ़ाय लागत है।
[ अवधी अनुवाद : अमरेन्द्र ]
Like this:
Like Loading...
कविता : हम का पढ़उबै (निजार कब्बानी)
हम का पढ़उबै
तुहैं प्रेम-पोथी !/?
मछरिया क तैरै
भला के सिखाइस
चिरैया क बिचरै
भला के बताइस.
हम का पढ़उबै
तुहैं प्रेम-पोथी !/?
अपनेन भरोसे
पनिया म लहरौ
अपनेन भरोसे
अकसवा म छहरौ.
हम का पढ़उबै
तुहैं प्रेम-पोथी !/?
किताबै सिखाइन
कब ढाई-आखर?
तारीखी आसिक
भये हैं निरच्छर.
हम का पढ़उबै
तुहैं प्रेम-पोथी !/?
[ मूल : निजार कब्बानी केरि कविता / अनुवाद : अमरेन्द्र ]
Like this:
Like Loading...
कविवर रवींद्र नाथ टैगोर कै ‘एकला चलो रे’ मनै-मन बहुत सालन से गुनगुनात रहेन। मन का आसा से भरै वाला ई गीत हमैं सुकून दियत है, अइसे बहुतन क दियत होई। आज यहिका मनोज जी के पोस्ट पै जाइके अर्थ से तान भिड़ाइ के सुनेन, किसोर कुमार साहिब की आवाज मा। मन मा आवा कि लाओ यहिकै अवधी अनुवाद करी। जौन बनि परा किहेन। अब पढ़ैया लोगै बतावैं कि केतना बनि पावा है!
अकेलै बढ़ौ हो!
केउ न सुनै जउ पुकार,
अकेलै बढ़ौ हो!
केउ कहै-सुनै न कुछू,
मुँह फिराइ लेइ।
अस अभागि जागि जाइ,
भय दिखाइ देइ।
अपने मुँहे अपन बाति,
मन मा गहौ हो!
..अकेलै बढ़ौ हो!
डगर-डगर काँट भरी,
केऊ नहीं पास।
अस अभागि जागि जाइ,
दूर जाँय खास।
राह-राह, काँट-काँट,
रउँदि चलौ हो!
..अकेलै बढ़ौ हो!
जउ अँजोर केउ न करै,
स्याह राति होइ।
अस अभागि जागि जाइ,
बवंडर झँकोइ।
हिये पीर-अगन कइ,
अँजोर करौ हो!
..अकेलै बढ़ौ हो!
[मूल(बांग्ला) – रवींद्र नाथ टैगोर, ‘एकला चलो रे’ / अनुवाद(अवधी) – अमरेंद्र]
Like this:
Like Loading...


text:
सरकार 2006 मा जननी सुरक्षा योजना तौ लागू कइ दिहिस, पै वा योजना मा जउन सुविधा मेहरिया का मिलै का चाही। वा बहुतै कम मिलत हवै। अगर सुविधा मिलत भी हवै तौ हजारन चक्कर काटै के बाद सैकड़न रूपिया खर्चा करै के बाद मिलत हवै।
अगर कउनौ का जानकारी नहीं आय तौ वा मड़ई तौ बिना सुविधा के रही जात हवै। बुन्देलखण्ड क्षेत्र के चित्रकूट अउर बांदा जिला मा हमेशा कउनौ न कउनौ समस्या बनी रहत हवै। जेहिमा एक समस्या जननी सुरक्षा के भी हवै। सरकार मेहरियन के बच्चा होय के बाद अड़तालिस घन्टा बाद तक नाश्ता खाना के व्यवस्था करवाइस हवै, पै जिला मा कउनौ अस्पताल मा या सुविधा ठीक से नहीं चलत आय।
सरकार योजना मा करोड़ऩ रूपिया तौ फूंकत हवै, पै वा रूपिया कहां जात हवै। कत्तौ पलट के काहे नहीं देखत आय। कागज मा तौ हवै कि नाश्ता मा अण्डा, दूध, ब्रेड अउर चाय दीन जई, पै अस्पताल मा तौ नाश्ता कत्तौ मिलतै नहीं आय। खाना मा चार पूड़ी अउर सब्जी दइ के आपन जिम्मेदारी पूर कीन जात हवै?
का इनतान से जननी सुरक्षा योजना का नींक बनावा जा सकत हवै। मेहरिया का पेट भर नाश्ता खाना न मिली तौ उनके ताकत कइसे अई। कत्तौ कत्तौ तौ डिलेवरी करवावै अउर अस्पताल लइ जाये खातिर गाड़ी ड्राइवर अउर ए.एन.एम रूपिया भी लइ लेत हवैं।
कसत मिली योजना का लाभ
सरकार 2006 मा जननी सुरक्षा योजना तौ लागू कइ दिहिस, पै वा योजना मा जउन सुविधा मेहरिया का मिलै का चाही। वा बहुतै कम मिलत हवै। अगर सुविधा मिलत भी हवै तौ हजारन चक्कर काटै के बाद सैकड़न रूपिया खर्चा करै के बाद मिलत हवै।


text:
जिला चित्रकूट, ब्लाक पहाड़ी गांव रम्पुरिया हिंया के मडई कहिन कि कुंआ के सफाई नही भे आय। यहिसे कुंआ का गंदा पानी पियै का मजबूर हन। कुंआ के सफाई करवावै खातिर प्रधान राकेश कुमार से 10 अक्टूबर का कहा गा, पै अबै कउनौ ध्यान नही दीन गा।
पे्रमा देवी, कामता अउर पाली का कहब हवै कि लगभग बीस साल से कुंआ का पानी पियत हन। हमरे गांव के आबादी दुइ हजार हवै। येत्ती आबादी मा बस एक हैण्डपम्प लाग हवै। यहिसे पियै खातिर पानी के बहुतै समस्या हवै। अगर प्रधान कुंआ के सफाई करवा दे तौ हमार समस्या खतम होइ सकत हवै।
प्रधान राकेश कुमार कहिस कि ब्लाक मा कुंआ के सफाई करवावै खातिर कहि दीन गा हवै। हुंवा से कुंआ के सफाई करवाई जई।
पहाडी ब्लाक के ए.डी.ओ. कहिन के कुंआ के सफाई पन्द्रह दिन के भीतर करवा दीन जई।
जिला चित्रकूट, ब्लाक पहाड़ी गांव रम्पुरिया हिंया के मडई कहिन कि कुंआ के सफाई नही भे आय। यहिसे कुंआ का गंदा पानी पियै का मजबूर हन। कुंआ के सफाई करवावै खातिर प्रधान राकेश कुमार से 10 अक्टूबर का कहा गा, पै अबै कउनौ ध्यान नही दीन गा।


text:
जिला अम्बेडकर नगर, ब्लाक भीटी अउर कटेहरी। हिंआ मड़हा, बिसुही अउर मझुई नदी के पुल बने सात साल होइगा। जेहपै बड़ा बड़ा गड्ढ़ा बनिगै बाय। जेसे कभौ भी बड़ा हादसा होय सकाथै। लकिन अधिकारी कर्मचारी कै ध्यान इधर नाय बाय।
आवै जाए वाले मनई धीरेन्द्र, सहदेव कुमार, गोलू अउर रमाकान्त तिवारी कै कहब बाय कि मड़हा, बिसुही अउर मझुई नदी कै कइयौ जगह पुल बना बाय। ई मायावती सरकार के राज मा बना रहा। तबसे मरम्मत नाय भै। जेहमा गड्ढ़ा बनिगै बाय। यहि पुल पै हमेषा गाड़ी मोटर साइकिल बस कै आवाजाही रहाथै। मेढ़वा घाट कै पुल तौ अबहीं एक साल ही बने भा लकिन सड़क धंस जाए से दुइनौ तरफ खतरनाक गड्ढ़ा बनिगै बाय। दर्जनौ मनई यहि गड्ढ़ा मा फंसि के हाथ गोड़ गवांय बैठा हइन।
एस.डी.एम संतोष कुमार वैष्य बताइन कि यकै जानकारी मिली बाय। पी.डब्लू.डी. विभाग का यहि समस्या का दूर करै के ताई पत्र लिखागै बाय।
पुल टूटै से हुवत हादसा
जिला अम्बेडकर नगर, ब्लाक भीटी अउर कटेहरी। हिंआ मड़हा, बिसुही अउर मझुई नदी के पुल बने सात साल होइगा। जेहपै बड़ा बड़ा गड्ढ़ा बनिगै बाय। जेसे कभौ भी बड़ा हादसा होय सकाथै। लकिन अधिकारी कर्मचारी कै ध्यान इधर नाय बाय।


text:
जाड़े के मौसम मा गुड़ के पट्टी सबका पसंद आवत हैं। बच्चा से लइके बूढ़ तक सबै यहिका पसंद करत हैं। चलौ बांदा जिला मा हेंया देखित है गुड़ से कउन- कउन चीज बनत है। पहिले जानित है लाई के लड्डू बनावें के बारें मा।
दूकानदार बाबु साहू बताइस कि पहिले गीध के चाशनी बनावा जात है फिर वहिमा लाई मिलवा जात है। जबै लाई गुड़ अच्छे से मिल जात है तौ लड्डू बनावा जात है। सुबेरे पांच बजे बनाइत है फेर दस बजे से बेंचब शुरू करित है। गर्मी मा गुड़ पिघल जात है यहै कारन ठंडी मा बनावा जात है।
दुकानदार भइयालाल कहब है कि गुड़ के पट्टी बनावै खातिर पहिले मूंगफली के दाना भूंज लेइत है। फेर गुड़ का सीरा बनावा जात है। अउर वहिमा मूंगफली डालके जमा देइत है। फेर छोट-छोट काट लेइत है। ठंडी के मौसम मा मड़ई यहिका ज्यादा पसंद करत हैं काहे से गुड़ के पट्टी खाएं मा नींक तौ लागत है। पै फायदा भी बहुतै करत है।
रिपोर्टर-गीता देवी
pulished on Dec 20, 2017


text:
हमरे लिये गर्व कै बाति है कि सोसित लोगन की ब्यथा क बानी दियै वाले लोकगीतन से लोकभासा भरी है, ई लोकभासा कै बिसेस पहलू है। लखनऊ मा भये एक अवधी साँझ मा श्री माता प्रसाद ‘मितई’ जी (पूर्व राज्यपाल – अरुनाचल प्रदेस) पधारे रहे। तरे दीन लोकगीत ‘नाम मुसहरवा है’ मितई जी कै लिखा है। मितई जी अपने कंठ से यहिका हुवाँ प्रस्तुत किहे रहे, जेहिकै रिकार्डिंग हमरे लगे गिरिजेस भइया के जरिये पहुँची। यहि गीत मा मुसहर जाति की व्यथा कै मार्मिकता से रू-ब-रू हुआ जाय:
लोकगीत: नाव मुसहरवा है!
नाव मुसहरवा है, कउनउ सहरवा ना, कैसे बीते जिनगी हमार। (टेक)
जेठ दुपहरिया में सोढ़िया चिराई करी, बहै पसिनवा के धार। बँहगी मा बाँधि लेई चललीं लकड़िया, आधे दाम माँगै दुतकार ।१। नाव मुसहरवा है..
मेघा औ मगर गोह, साँप मूस खाई हम, करी गिलहरिया सिकार। कुकुरा के साथ धाई, जुठवा पतरिया पै, पेटवा है पपिया मड़ार ।२। नाव मुसहरवा है..
रहइ के जगह नाही, जोतइ के जमीन कहाँ, कहैं देबै गाँव से निसार। घरवा के नमवा पै एकही मड़ैया में, ससुई पतोहू परिवार ।३। नाव मुसहरवा है..
तनवा पै हमरे तो, फटहा बसनवा बा, ओढ़ना के नाही दरकार। जड़वा कइ राति मोरि, किकुरी लगाइ बीतै, कउड़ा है जीवन अधार ।४। नाव मुसहरवा है..
अब ढकुलहिया में पतवा मिलत नाहीं, कैसे बनई पतरी तोहार। दुलहा दुलहिनी कै डोली लै धावत रहे, उहौ रोजी छीनी मोटरकार ।५। नाव मुसहरवा है..
मारै थानेदरवा बलाइ घरवा से हमैं, झूठइ बनावै गुनहगार। जेलवा में मलवा उठावै मजबूर करै, केउ नाहीं सुनत गोहार ।६। नाव मुसहरवा है..
देसवा आजाद अहै, हमही गुलमवा से, हमरे लिये न सरकार। एस कौनउ जुगुति बतावा भइया ‘मितई’, हमरउ करावा उरधार ।७। नाव मुसहरवा है.. ___कवि श्री माता प्रसाद ‘मितई’
रजिया बेगम कै अवाज अपनी खास खनक के चलते हमैं नीक लागत है। इनके कुछ गानन क सिस्ट समाज भले असालीन कहै, मुल सोझै-सोझ कहै वाली लोक-सैली की वजह से हमैं यै गानय पसंद अहैं! इन कर गावा गाना ‘मँय राजा भोली मोरा घर न लुटाय दिहेउ’ यू-ट्यूब पै अपलोड कै दिहे अहन। यहि गौनई केर सबद यहि तिना हैं:
गाना : मँय राजा भोली मोरा घर न लुटाय दिहे(य)उ
मँय राजा भोली मोरा घर न लुटाय दिहे(य)उ
घर न लुटाय दिहेउ दुवार न लुटाय दिहे(य)उ
गोंडा वाली आयी है नखरा-वखरा लायी है,
चुम्मा-वुम्मा लइके मोरी नथुनी न पहिनाय दिहे(य)उ
… … मँय राजा भोली मोरा घर न लुटाय दिहे(य)उ
बस्ती वाली आयी है नखरा-वखरा लायी है,
जानी-वानी कहिके मोरी चुनरी न ओढ़ाय दिहे(य)उ
… … मँय राजा भोली मोरा घर न लुटाय दिहे(य)उ
लखनऊ वाली आयी है नखरा-वखरा लायी है,
जोबन-वोबन मलि के मोरी चोली न डटाय दिहे(य)उ
… … मँय राजा भोली मोरा घर न लुटाय दिहे(य)उ
कानपुर वाली आयी है नखरा-वखरा लायी है,
धक्का-वक्का दइके मोरा टीका न लगाय दिहे(य)उ
… … मँय राजा भोली मोरा घर न लुटाय दिहे(य)उ
झाँसी वाली आयी है नखरा-वखरा लायी है,
कुन्डी-वुन्डी दइके मोरी खटिया न बिछाय दिहे(य)उ
… … मँय राजा भोली मोरा घर न लुटाय दिहे(य)उ
यहि गाना पै:
(१) मतलब के तौर पै यहि गाना मा बड़ी आम बाति कही गै है। यक बेही नारि नाहीं चाहति कि वहिकै पति केहू अउर मेहरारू के चक्कर मा फँसैं! यहि खातिर ऊ बारंबार कहति अहै कि ‘हे राजा! हम बहुत भोली अही, इन तमाम दूसरि नखरावालिन के फाँस मा आइ के हमार घर न लुटायउ’!’
(२) लोकभासा केरी कहन सैली कै खासियत हुअत है कि बिना बनाव-बझाव के सीधे-सीधे बाति कही जाति है, ई लोक कै गढ़ै औ रचै कै सहजता आय। हिन्दी साहित्य मा बड़ी कलाकारी के साथ जेहिका मांसल बरबन कहिके पचाय लीन जात है, वही चिजिया क अगर लोक मा सोझै कहि दीन जाय तौ फर्चई-पसंदन (शुद्धातावादीयों) के लिये नाक-भौं सिकोड़ै कै मुद्दा बनि जात है। दरअसल ई दोहरा बिउहार लोकभासान के साथ ढेर कीन जात है। हमरे समाज मा जौन बर्ग सभ्य अउर सालीन हुवै कै ठेका लिहे/दिहे है, ऊ बहुतै पाखन्डी है। यही बर्ग अंगरेजी मा ‘हिप डोन्ट लाई…’ सुनत है, दिनौ-रात अंग्रेजी के सिट-फक से समिस्या नाय महसूस करत, मुला लोक केरी गढ़ै/रचै की सहजता क भदेस/असलील/असालीन जरूर कहत है। केवल हिप्पोक्रेसी! यहिसे कयिउ अच्छे गानन/बानिन के साथे बहुत अन्याय कीन गा है। ‘मँय राजा भोली मोरा घर न लुटाय दिहेउ’ – ई गैनई अपनी सहजता की सुंदरता से मन मोहि लियत है, केहू क भदेस/असलील/असालीन लागै तौ ऊ कुढ़ै की ताईं आजाद अहै 🙂
(३) अक्सर बात-चीत मा हम सब सारथक सब्दन के साथ निररथक सब्दन कै बिउहार कीन करित है, जैसे – खाना-वाना, चाय-वाय..। जौन भासा अपनी बुनावट मा जटिल हुअत है औ आम जन की बोली-बानी से अलग दूरी रखि के चलत है वहिमा अइसे चलते-फिरते सब्दन कै दरसन कम होये। चूँकि लोकभासै कहन-सैली के सबसे नगीचे रहति हैं, यहिलिये लोकभासन से जुड़ी रचनन मा यहि तरह से सब्दन कै रखरखाव खूब मिले। जइसे यहि गाना मा ‘नखरा-वखरा’ , ‘चुम्मा-वुम्मा’ , ‘जानी-वानी’ , ‘जोबन-वोबन’ , ‘धक्का-वक्का’ , ‘कुन्डी-वुन्डी’ सबदन क्यार जोड़ा रखा गा है।
(४) गानन मा जगहन कै नाव लावै कै ठीक-ठाक रेवाज देखात है। अस करै के मूल मा कहूँ कहूँ वहि जगह की खासियत रखै कै कोसिस रहत है तौ कहूँ कहूँ जगह कै नाव लाइ के गाना से लोगन कै जुड़ै कै आधार बनावा जात है। जैसे लोकगायक बलेसर यादव कै गावा गाना है – नीक लागै टिकुलिया ‘गोरखपुर’ कै..‘देवरिया’ कै मरिचा..गावेला बलेसरा ‘अजमगढ़’ कै! अइसनै कोयल-कंठी सारदा सिन्हा गाये अहैं – ‘पटना’ से बैदा बलाय दा, चोलिया ‘मुल्तान’ के, सेनुरा ‘बंगाल’ के! हिन्दी साहित्य मा तौ अस हम नाहीं पायन मुला हिन्दी सलीमा मा नीक-बेकार लोक से जुड़ै कै कोसिस कीन जात है यहिलिये हुवाँ अस मौजूद है – झुमका गिरा रे ‘बरेली’ के बजार में, मेरा नाम है चमेली चली आई मैं अकेली ‘बीकनेर’ से। यहि हिसाबे यहि गाना मा ‘गोन्डा’ , ‘बस्ती’ , ‘लखनऊ’ , ‘कानपुर’ , ‘झाँसी’ जिलन कै नाम देखा जाय सकत है।
(५) यहि गाना मा हम लिखै के क्रम मा ‘दिहेउ’ लिखे हन, गाना मा सायद ‘दियेउ’ या ‘दियउ’ आवा है। मतलब यक्कै है, बिन्यास यक्कै है, बस लहजा कै भेद है जौन कि अक्सर लोकभासन के इलाकन मा मिलतै है।
अब यहि गाना क आप लोग यहि यू-टुबही प्रस्तुति मा सुना जाय:
कबि समीर सुकुल जी अवधी के नये कबियन मा गिना जइहैं, इनकै नवापन यहि बात मा है कि अब तक हम नये कबियन के रूप मा जिन कबियन कै चरचा करत रहेन वै आजादी के पहिले पैदा भा रहे। समीर जी आजादी के बाद पैदा भई कबि-खेप मा बिसेस हैं। इनकै जनम १९६६ ई. मा भा रहा। गाँव : सेमरा मानापुर, थाना : हथगाम, तहसील : खागा, जिला : फतेहपुर-अवध। इनकेरी माता जी सिरी मती रामसखी देवी हैं अउर पिता जी सिरी राम आसरे शुक्ल। सुकुल जी खास रूप से खेती-किसानी कै काम करत हैं, कबिता यही के संगे-संगे जिंदगी कै हमसफर है।
समीर जी कै अबहीं ले कौनौ कबिता संग्रह नाय आय पावा है। कबिता लिखि के यकट्ठा किहे अहैं, इंतिजार है सँगरह केर संजोग बनै कै। ्समीर जी सामाजिक चेतना का कबिता के ताईं अत्यंत जरूरी मानत हैं, यही वजह से वै अपनी कबिता का लाजमी तौर पै सामाजिक चेतना से जुड़ा राखत हैं। यै कबिताई मा छंद क्यार समर्थन करत हैं, यहीलिये इनकी कबितन मा छंद केर सुंदर मौजूदगी अहै।
हाजिर है समीर सुकुल जी कै कबिता ‘दिल्ली के दरबार कै अब हम का बिस्वास करी?’ कबिता पढ़े के बाद कबि समीर जी की आवाज मा ई कबिता सुनौ जाय:
कबिता : ‘दिल्ली के दरबार कै अब हम का बिस्वास करी?’
दिल्ली के दरबार कै अब हम का बिस्वास करी? लरिका बच्चा लैके कौने कुआँ मा फाटि परी??
दिनभर फरुहा पेट की खातिर फिरउ मिलै न पगार
हिम्मत करी दिहाड़ी माँगी तौ भुकुरै ठेकेदार
मुँहनोचवा का बाप नरेगा, चूसे जाय नरी!……लरिका बच्चा लैके कौने कुआँ मा फाटि परी??
कबि अउर कबिता : कबि हरिश्चंद्र पांडेय ‘सरल’ कै जनम सन १९३२ मा फैजाबाद-अवध के पहितीपुर-कवलापुर गाँव मा भा रहा। इन कर बप्पा महादेव प्रसाद पाड़े रहे, जे बैदिकी क्यार काम करत रहे। सरल जी कै दुइ काब्य-सँगरह आय चुका हैं, ‘पुरवैया’ अउर ‘काँट झरबैरी के’। इनकी कबिता मा करुना औ’ निरबेद कै कयिउ रंग मौजूद अहैं, दीनन के ताईं दरद अहै, सुंदरता कै बखान अहै मुला बहुतै सधा-सधा, जाति-धरम के झकसा के मनाही कै बाति अहै अउर सुभाव कै सलरता कै दरसन बित्ता-बित्ता पै अहै। साइद ई सरलतै वजह बनी होये नाव के साथे ‘सरल’ जुड़ै कै।
यहि कबिता ‘मन कै अँधेरिया’ मा कबि जी गरीबे कै कातर आवाज सामने लावा अहैं। यहिके पहिले यह गीत पोस्ट किहे रहेन, जेहिमा गरीब कहत रहा कि ‘अँधेरिया तौ आँकै’। यहू गीत मा गरीबे/मजूरे कै बेदना वही रूप मा आई अहै। भला के है सुनवैया! अकेल है किसान/गरीब/मजूर! न देवता! न धरम! न मंदिर! न महजिज! न गिरिजाघर! कसक हमेसा बाकी रहि जात है, ‘का मोरे दिनवा बहुरिहैं कि नाँहीं!!’
कंठ : यहि गीत का कंठ डाकटर मनोज मिसिर जी दिहिन हैं। इनसे हम आजै निवेदन किहेन औ’ गीत भेजेन। मनोज जी का गीत अस पसंद आवा कि दुइ घंटा के भितरै हमैं आवाज कै यमपी-थिरी फाइल भेजि दिहिन। सबसे बड़ी बाति कि मनोज जी कै याद जागी अउर कहि परे कि हम सरल जी कै ई गीत अस्सी के दसक मा सरल जी केरी आवाज मा इलाहाबाद मा सुने अहन। फिर सरल जी के लय मा सुधियाय-सुधियाय कंठ दियै कै परयास किहिन। आज तौ ई गीत आनन-फानन मा होइ गा मुला फिर से अउरौ तैयारी के साथ मनोज जी यहि गीत का फिर से कंठ देइहैं, ई मनोज जी कै हार्दिक इच्छा अहै।
अब आपके सामने कबिता हाजिर है फिर वहिकै यू-टुबही प्रस्तुति :
आजै के दिन राजा दसरथ कै अँगना लरिकन से चहकि गा रहा। बहुत इंतिजार के बाद अवध-नरेस का लरिकन कै सुख मिला, यहि सुख मा पूरी अजुध्या सामिल है। तीनौ रानिन की खुसी कै सीमा नाय है। कौसिल्या के हरस पै तुलसीदास जी कहिन:
“ भये प्रकट कृपाला दीनदयाला कौसिल्या हितकारी
हरषित महतारी मुनि मन हारी अद्भुत रूप बिचारी। ”
संतान पैदा भये पै सोहर हुअत है। यही सोच के ई सोहर आपके सुनै खातिर रखत अहन, जेहिका सकुंतला स्रीवास्तव जी आपन कंठ दिहे हैं। सोहर मा दसरथ के अँगना के खुसी मा आपौ नहावा जाय !! सोहर सुना जाय:
सैव-बैसनौ के बीचे रारि अपनी आँखी अपने इलाका मा नाहीं देखेन। होइ सकत है कि कौनौ समय रहत रही हुवै, तौ तुलसी बाबा यक दुसरे कै अस मेल करायिन कि रामै कहत हैं – सिउ निन्दक हमैं सपनौ मा नाहीं पाय सकत, भले अपने का हमार दास कहावत हुवै। राम के इलाके मा सिव कै खूब पुजैती है। लोगै यहौ कहत मिलि जैहैं – ‘देवन मैहाँ संकर बाटे / नदियन मैहाँ गंगा।’ गाँउ मा हर घर मा तुलसी क्यार बिरवा मिले अउर वहिके तरे छोटे-छोटे पथरन के रूप मा संकर जी मिलिहैं, यतने सस्ते मा भला अउर देउता कहाँJ
गाँउ मा जलचढ़ी आवै के पहिलेन औरतै यक-दुसरे से पूछै लागति हैं – ’जलचढ़ी कहिया?’। जब ई दिन आइ जात है तौ भिनसारेन से तैयारी चालू होइ जात है। सुकर है कि यहि दिन कुछ खिचरी के बादौ न नहाय वाले जड़है नहाय तौ लियत हैंJ पूजा-अरचन कै समान यकट्ठा कीन जात है। संकर जी के देउथाने पै गाँउ भै जल चढ़ावत है, यही ताईं साइद जलचढ़ी बोलत हैं। संझलौके से सिउ-पूजा चालू रहति है – जथा सकती, तथा भकती। लोगै जागत हैं अउर गीत गावत हैं। यक ठवर गीत यहि तरह है:
सिउ भोले न जागैं जगाय हारी।
बरम्हा जगावैं , बिस्नू जगावैं ,
नारद जगावैं बजाय तारी ॥ सिउ भोले ० ॥
गंगा जगावैं , जमुना जगावैं ,
सरजू जगावैं लहर मारी ॥ सिउ भोले ० ॥
राधा जगावैं , रुकमिन जगावैं ,
गौरा जगावैं हिलाय दाढ़ी ॥ सिउ भोले ० ॥
लोक कै पुजिहर देउता सिउ के यहि तिउहार पै आप सबका हमार सुभकामना !!
जात-जात लोक गायक हीरालाल यादव कै गायी ई सिउ अस्तुति सुना जाय:
नोट: ई गीत हमैं दीपांकर मिसिर के किरपा से मिला, यहिते दीपांकर का सुक्रिया !


text:
जिला फैजाबाद, ब्लाक मया, ग्रामसभा टंडौली। हिंआ मनरेगा मजदूरन का तीन साल मा कभौं दुई चार दिन काम मिला रहा। अब बराबर काम मिलै लाग। जेसे मजदूर काफी खुश बाटे। अब उनका बाहर मजदूरी करै न जाए का परे।
मनोज हितलाल भोला प्रसाद बताइन कि टंडौली से राजापुर ग्रामसभा तक दुई किलोमीटर चकरोट के पटाई कै काम हुवत बाय। जबसे यैै प्रधान भइन तबसे पहली बार मनरेगा मा यतना काम मिला बाय। नाहीं तौ बाहर मजदूरी करै जाए का परत रहा।
अरविन्द, छोटेलाल अउर शिवचरन कहिन कि यहि बार जेतना दिन मन करे काम करा। बाकी जब नाली खडन्जा कै काम हुवत रहा तौ एक हफ्ता से ज्यादा काम नाय मिलत रहा। जबकि नियम बाय कि सौ दिन कै रोजगार मिलै। तबौ काम नाय मिलत रहा। वइसे छोटा-मोटा काम नाली खडन्जा कै रहा जवन एकाथ दुई मनई काम करत रहिन।
ग्राम रोजगार सेवक इतियाक अहमद बताइन कि काम मिलत रहा लकिन दुई चार जने कै लियत रहिन। ज्यादा काम नाय रहा। यहि समय दुई महीना लगातार काम होये। हर मजदूर काम करत अहैंै। अउर एक सौ साठ रुपया मजदूरी बाय।
सिकरेट्री राजेन्द्र प्रसाद बताइन कि यहि समय माइनर अउर टंडौली से राजापुर सम्पर्क मार्ग तक चकरोट कै पटाई हुवत बाय। 16 जून से काम शुरू भै बाय। एक महीना लगातार चले।


text:
Don't have an account? Creating an account allows you to access more features and content such as:
Reading Plans
Reading the Bible is rewarding, and these plans make it easy!
Personalization
Take notes, highlights, and favorites to share or document personal thoughts
Syncing
All your content will be saved and you can seamlessly switch devices.
Log Out
Study This
भजन संहिता 109 Awadhi Bible: Easy-to-Read Version (ERV-AWA) संगीत निदेर्सक बरे दाऊद क एक ठु स्तुति गीत। 109 हे परमेस्सर, जब मइँ तोहरे आगे पराथना करउँ तउ चुप नाहीं रह्या। 2 लोग मोरे बारे मँ बुरी बातन अउ झूठ बोलत ह। उ पचे मोरे बारे मँ उ सबइ कहत अहइँ जउन फुरइ नाहीं बाटइ। 3 लोग मोरे बारे मँ घिना स बोलत अहइँ। उ पचे मोर खिलाफ बिना कारण हमला करत हीं। 4 मइँ ओनका पिरेम किहेउँ, फिर भी उ पचे मोहसे दुस्मनी करत हीं। यद्यपि मइँ पराथना मँ वफ़ादार हउँ। 5 मइँ ओन मनइयन क संग भला किहे रहेउँ। मुला उ पचे मोरे बरे बुरा करत अहइँ। मइँ ओनसे पिरेम किहेउँ, मुला उ पचे मोसे बइर रखत अहइँ। 6 ओकरे खिलाफ एक ठु दुट्ठ मनई क नियुक्त करा, अउर कउनो दोख लगवइया ओका दोख लगावइ बरे ओकरे बगल मँ खड़ा करा। 7 ओनमाँ दोख पावइ द्या जब उ अदालत मँ निआउ पइहीं, ओकर पराथना क ओकरे पाप क सबूत होइ द्या। 8 मोर दुस्मन क हाली मरि जाइ द्या। ओकरे क जगह कउनो दूसर क लेइ द्या। 9 मोरे दुस्मनन क सन्तानन क अनाथ कइ द्या अउर ओकरी पत्नी क तू राँड़ कइ द्या। 10 ओनका आवारा अउर भिखारी होइ द्या, अउर ओनका आस्रय क खोज तब तलक करइ द्या जब तलक कि ओकर आपन घर बर्बाद न होइ जाइँ। 11 मोरे दुस्मन कर्जदार लोगन क जउन कछू मोर दुस्मन क लगे होइँ लइ जाइ द्या। अजनबियन क ओकर मेहनत क कमाइ क लूटिके जाइ द्या। 12 कउनो मनई क मोरे दुस्मन पइ कउनो दाया न देखाँवइ। अउर ओकरे अनाथ गदेलन पइ कउनो भी मनई दाया नाहीं देखाँवइ। 13 मोर दुस्मन क सन्तानन बर्बाद कइ द्या। आवइवाली पीढ़ी स ओकर नाउँ मिटइ द्या। 14 मोरे दुस्मन क पुरखन क पापन क परमेस्सर सदा ही याद राखइ। ओकरे महतारी क पापन न मेटाइ। 15 यहोवा सदा ही ओन पापन क याद रखी। अउर उ लोगन बरे मोरे दुस्मन क बिसिरइ क कारण होइ। 16 काहेकि दुट्ठ लोगन कउनो भी अच्छा करम कबहुँ नाहीं किहेन अउर उ लोगन क बिना आसा क मउत मँ धकेल दिहा। उ दीन लोगन असहाय लोगन क जिअब कठिन बनाइ दिहा। 17 ओन दुट्ठ लोगन क सरापब भावत रहा। तउ अहइ सराप ओह पइ लउटिके गिर जाइ। उ बुरा मनई असीस कबहुँ नाहीं दिहस कि लोगन बरे कउनो अच्छी बात घटइ। तउ ओकरे संग कउनो भी भली बात मत होइ द्या। 18 सराप ओकरे बरे ओढ़नन क नाईं होइ। सराप ओकरे सरीर मँ पानी क नाईं भरि जाइ। अउर सराप ओकरे हड्डियन मँ चर्बी क नाईं रहइ। 19 उ दुट्ठ मनई बरे सराप क ओढ़ना बनी द्या। सराप क ओकरे बरे हमेसा बरे कमर बन्द बनइ द्या। 20 यहोवा मोहे पइ दोख लगावइवालन क अउर ओन लोगन क जउन मोरे खिलाफ बुरा जोजना बनावत ह क, उ सबइ चिजियन क भुगतान क रूप मँ देइ द्या। 21 किन्तु हे यहोवा, तू मोर सुआमी अहा। तउ मोरे संग अइसा बेउहार करा जेहसे तोहरे नाउँ क जस बाढ़इ। तोहार करुणा महान अहइ, तउ मोर रच्छा करा। 22 काहेकि मइँ बस एक गरीब अउर असहाय व्यक्ति अहउँ। मइँ फुरइ दुःखी अहउँ। 23 मोका अइसा लागत बाटइ जइसे मोर जिन्नगी साँझ क समइ क लम्बी छाया क तरह बीति चुकी बाटइ। मोका अइसा लागत रहा मइँ महसूस करत हउँ कि मइँ किरवा क नाईं हउँ जउन मोका हिराइ दिहेस ह। 24 उपवास क कारण मोर घुटना दुर्बल होइ ग अहइँ। मोर वजन घटत ही जात अहइ, अउर मइँ झुरान जात अहउँ। 25 बुरे लोग मोका अपमानित करत हीं। उ पचे मोका घूरत अउ आपन मूँड़ी मटकावत हीं। 26 यहोवा मोर परमेस्सर, मोका सहारा द्या। आपन बिस्ससनीय पिरेम देखाँवा अउर मोका बचाइ ल्या। 27 फुन उ पचे लोग जान जइहीं कि तू ही मोका बचाया ह। ओनका पता चल जाइ कि उ तोहार सक्ति रही जउन मोका सहारा दिहस। 28 यद्यपि दुट्ठ लोग मोका सराप देत ह, हे यहोवा तू मोका आसीर्बाद दे। यद्यपि उ पचे मोह पइ वार करत हीं, ओनका अपमानित होइ द्या। किन्तु तोहार सेवक क खुस होइ द्या। 29 मोर विरोधियन क अपमान स ढाँपि लेइ द्या। ओनका लज्जा स घेरी लेइ द्या। 30 मइँ यहोवा क बहोत अधिक धन्यवाद देत हउँ। बहोत लोगन क समन्वा ओकर गुण गावत हँउ। 31 काहेकि यहोवा असहाय लोगन क साथ देत ह। उ ओनका लोगन स बचावत ह, जउन ओन पइ निआव करत ह।
Study This
×
Enrich your faith and grow in spiritual maturity with the incredible Bible study and devotional books listed below. Try it for 30 days FREE. Cancel at any time.
Learn more
Start my trial
You'll get this book and many others when you join Bible Gateway Plus.
Learn more
You must be logged in to view your newly purchased content. Please log in below or if you don't have an account, creating one is easy and only takes a few moments. After you log in your content will be available in your library.
Cross references
Verse Numbers
Headings
Red Letter
Starting your free trial of Bible Gateway Plus is easy. You’re already logged in with your Bible Gateway account. The next step is to enter your payment information. Your credit card won’t be charged until the trial period is over. You can cancel anytime during the trial period.
Click the button below to continue.
You’ve already claimed your free trial of Bible Gateway Plus. To subscribe at our regular subscription rate of $3.99/month, click the button below.
Now that you've created a Bible Gateway account, upgrade to Bible Gateway Plus: the ultimate online Bible reading & study experience! Bible Gateway Plus equips you to answer the toughest questions about faith, God, and the Bible with access to a vast digital Bible study library. And it's all integrated seamlessly into your Bible Gateway experience. Try it free for 30 days!
Step 1 - Create an account or log in to start your free trial.
Three easy steps to start your free trial subscription to Bible Gateway Plus.
Create or log in to your Bible Gateway account. Enter your credit card information to ensure uninterrupted service following your free trial. Begin reading God's Word ad-free with instant access to your new online study library.


text:
नेपाल में वाम गठबंधन को नेशनल असेंबली में संसद के ऊपरी सदन में दो-तिहाई बहुमत मिला है।
59 सदस्यीय नेशनल असेंबली में वाम गठबंधन ने 39 सीटें जीती हैं। कम्युनिस्ट पार्टी ऑफ नेपाल (यूएमएल) को 27 सीटें मिलीं और इसके सहयोगी कम्युनिस्ट पार्टी ऑफ नेपाल (माओवादी सेंटर) ने 12 सीटें जीती।
नेपाली कांग्रेस को 13, जबकि दो प्रमुख पार्टियां, मधेश, संघीय समाजवादी फोरम नेपाल तथा राष्ट्रीय जनता पार्टी नेपाल ने दो-दो सीटों पर जीत हासिल की है।
बुधवार को नेशनल असेंबली के 56 सीटों का चुनाव हुआ था। शेष तीन सदस्यों को राष्ट्रपति द्वारा सरकार की सिफारिश पर नामित किया जाएगा।
संसद के निचले सदन के 275 सदस्यीय प्रतिनिधि सभा में वाम गठबंधन पहले ही दो-तिहाई बहुमत हासिल कर चुका है।
ऐतिहासिक संसदीय और पहली बार प्रांतीय विधानसभा चुनाव दो चरणों में 26 नवंबर और 7 दिसंबर को पिछले साल आयोजित किये गये थे।


text:
एज्रा 3 Awadhi Bible: Easy-to-Read Version (ERV-AWA)
वेदी क फुन स बनब
3 एह बरे सतवें महीने स इस्राएल क लोग अपने अपने नगरन मँ लउट गएन। उ समइ, सबहिं लोग यरूसलेम मँ एक संग एकट्ठे भएन। उ पचे सबहिं एक इकाई क रूप मँ संगठित रहेन। 2 तब योसादाक क पूत येसू अउर ओकरे संग याजकन अउ सालतीएल क पूत जरूब्बाबेल अउ ओकरे संग क लोग इस्राएल क परमेस्सर क वेदी बनाएन। ओन लोग इस्राएल क परमेस्सर बरे वेदी एह बरे बनाएन ताकि उ पचे एह पइ बलि चढ़ाइ सकइँ। उ पचे ओनका ठीक मूसा क नेमन क अनुसार बनाएन। मूसा परमेस्सर क बिसेस सेवक रहा।
3 उ सबइ लोग अपने आस पास क रहइवाले दूसर लोगन स डरे भए रहेन। मुला इ डर ओनका रोक न सका अउर उ पचे वेदी क पुरानी नेंव पइ वेदी बनाएन अउर ओह पइ यहोवा क होमबलि दिहन। 4 तब उ पचे आस्रयन क त्यौहार ठीक वइसे ही मनाएन जइसा मूसा क नेम मँ कहा गवा अहइ। उ पचे उत्सव क हर एक दिन क बरे उचित गनती मँ होमबलि दिहन। 5 ओकरे पाछे, उ पचे लगातार चलइवाली हर दिन क होमबलि नवा चाँद, अउर सबहिं दूसर उत्सव व बिस्राम क दिनन क भेंटन चढ़ाउब सुरू किहन जइसा कि यहोवा क जरिये आदेस दीन्ह गवा रहा। लोग दूसर ओन भेंटन क भी चढ़ावइ क लागेन जेनका उ पचे यहोवा क चढ़ावइ चाहत रहेन। 6 एह बरे सतएँ महीना क पहिले दिन इस्राएल क एन लोग यहोवा क फुन भेंट चढ़ाउब सुरु किहन। इ तब भी कीन्ह गवा जब कि मन्दिर क नेंव अबहिं फुन स नाहीं बनी रही।
मन्दिर क फुन निर्माण
7 तब ओन लोग जउन बन्धुवाई स छुटिके आए रहेन, संगतरासन अउर बढ़इयन क धन दिहेन अउर उ पचे सोर अउर सीदोन क लोगन क भोजन, दाखरस अउर जैतून क तेल दिहन। ताकि उ पचे लबानोन क देवदार क बृच्छ लिआवइ सकेन। उ पचे चाहत रहेन कि उ पचे जापा नगर क समुद्री तट पइ लट्ठन क जहाजन क मँ लिआवइँ। फारस क राजा कुस्रू इ करइ बरे ओनका मंजूरी दइ दिहस।
8 एह बरे यरूसलेम मँ मन्दिर पइ ओनके पहोंचइ क दूसर बरिस क दूसर महीने मँ सालतीएल क पूत जरूब्बाबेल अउर योसादाक क पूत येसू काम करब सुरू किहस। ओनकर भाइयन, याजकन, लेवीबंसियन अउ हर एक मनई जउन बन्धुवाई स यरूसलेम लउटे रहेन, सब ओनके संग काम करब सुरू किहन। उ पचे यहोवा क मन्दिर क बनावइ बरे ओन लेवीबंसियन क निरीच्छक चानेन जउन बीस बरिस या ओहसे जियादा उमिर क रहेन। 9 इ सबइ उ सब लोग रहेन जउन मन्दिर क बनइ क देखरेख करत रहेन, येसू क पूत अउर ओकर भाई, कदमीएल अउ ओकर पूत (यहूदा क सन्तान रहेन) हेनादाद क पूत अउ ओनकर बंधु लेवीबंसी। 10 कारीगरन यहोवा क मन्दिर क नेव डाउब पूरी कइ दिहन। जब नेंव पड़ गइ तब याजकन अपने खास ओढ़ना पहिरेन। तब उ पचे आपन तुर्रुही लिहन अउ आसाप क पूतन अपनी झाँझन क लिहन। उ पचे यहोवा क स्तुति क बरे अपने अपने जगह लइ लिहन। इ उहइ तरह कीन्ह गवा जउने तरह करइ क बरे भूतकाल मँ इस्राएल क राजा दाऊद आदेस दिहे रहा। 11 यहोवा जउन कछू किहस, उ पचे ओकरे बरे ओकर बड़कई करत भए अउ धन्नवाद देत भए, इ गीत गाएन,
“उ अच्छा अहइ,
ओकर इस्राएल क बरे पिरेम सास्वत अहइ।”
अउर तब सबहिं लोग खुस भएन। उ पचे बहोत जोर स उद्घोस अउ यहोवा क स्तुति किहन। काहे काहेकि मन्दिर क नेंव पूरी होइ चुकी रही।
12 मुला बुजुर्ग याजकन मँ स बहोत स, लेवीबंसी अउर परिवार प्रमुख रोइ पड़ेन। काहे काहेकि ओन लोग पहिले मन्दिर क लखे रहेन, अउर उ पचे इ याद करत रहेन कि उ केतना सुन्नर रहा। उ सबइ रोइ पड़ेन जब उ पचे नवे मन्दिर क लखेन। उ पचे रोवत रहेन जब बहोत स दूसर लोग खुस रहेन अउर सोर मचावत रहेन। 13 उद्घोस बहोत दूर तलक सुना जाइ सकत रहा। ओन सबहिं लोग ऍतना सोर मचाएन कि कउनो मनई खुसी क उद्घोस अउ रोवइ मँ अन्तर नाहीं कइ सकत रहा।


text:
2 कुरिन्थियन 11 Awadhi Bible: Easy-to-Read Version (ERV-AWA)
बनावटी प्रेरित अउर पौलुस
11 कास, तू मोर थोड़क मूरखता सही लेत्या। हाँ तू ओका सहि ल्या। 2 काहेकि मइँ तोहसे जलन होत ह, इ जलन उ अहइ जउन परमेस्सर से मिलत ह। मइँ तोहार मसीह से सगाई कराइ दिहे हउँ। ताकि तोहे एक पवित्तर कन्निया क समान ओका अर्पित कई सकउँ। 3 मुला मइँ डेरात अहउँ कि कहूँ जइसेन उ सर्प हव्वा क अपने कपट से भ्रस्ट कइ दिहे रहा। वइसेन ही कहूँ तोहार मन उ एक निस्ठा भक्ति अउर पवित्तरता स, जउन मोका मसीह क लिए रक्खई चाही भटकाई न दीन्ह जाई। 4 काहेकि जब कउनो तोहरे लगे आइके जे ईसू क बारे मँ जउन कहे रहा, ओका छोड़ी क कउनो दूसरे ईसू क तोहका उपदेस देत ह अउर जउन आतिमा तू ग्रहण किहे अहा, ओसे अलग कउनो अउर आतिमा तू ग्रहण करत ह अउर छुटकारा क जउने सँदेस क तू ग्रहण किहे अहा, ओसे अलग कउनो दूसरे सँदेस क उ ग्रहण करत ह।
5 तउ तू बहुत खुस होत अहा। पर मइँ अपने आपके तोहरे “बड़ेन प्रेरितन” से बिलकुस छोट नाहीं मानत अहउँ। 6 होइ सकत ह कि मोर बोलइ क सक्ती सीमित बा मुला मोर गियान तउ असीम बा। इ बाते क हम सबहिं बाते मँ तोहे स्पस्ट रूप से दरसाए हउँ।
7 अउ फिन मइँ सेंतइ मेंतई मँ सुसमाचार क उपदेस दइके तोहे ऊँचा उठावई बरे अपने आपके झुकावत भए, का कउनउ पाप किहे अहइ? 8 मइँ दूसरे कलीसियन स आपन मेहनताना लइके ओनका लूटे हउँ ताकि मइँ तोहार सेवा कइ सकउँ। 9 अउर तब मइँ तोहरे साथे रहेउँ तब जरूरत पड़े प मइँ कउनो प बोझ नाहीं डालेउँ काहेकि मैसीडोनिया स आएन भाइयन मोर जरूरत क पूरा कइ दिहे रहेन। मइँ हर बाते मँ अपने आपके तोहपे न बोझ बनई दिहे हउँ अउर न बनई देब। 10 अउर काहेकि मोहमाँ मसीह क सच निवास करत ह। इही बरे अखाया क समूचे छेत्रन मँ मोका बढ़ चढ़ क बोलइ स केउ नाहीं रोक सकत ह। 11 भला काहे? का इही बरे कि मइँ तोहसे पिरेम नाहीं करत हउँ? परमेस्सर जानत ह, मइँ तोहसे पिरेम करत हउँ।
12 मुला जउन मइँ करत हउँ ओका तउ करतइ रहब, ताकि ओन्हन कही गइ प्रेरितन क गरब क, जउन गरब करइ क कउनउ अइसेन बहाना चाहत हीं। जेसे सबइ ओनहीं कामे मँ हमरे बराबर समझा जाई सकइँ जेनपइ ओनका गरब बा। मइँ ओनके उ गरब क खतम कइ सकउँ। 13 अइसे लोग नकली प्रेरित अहइँ। ऊ पचे छली अहइँ, उ मसीह क प्रेरित होइ क ढोंग करत हीं। 14 ऐहमँ कउनउ अचरज नाहीं बा, काहेकि सइतान त परमेस्सर क दूत क रूप धारण कइ लेत ह। 15 इही बरे अगर ओकर सेवकउ नेकी क सेवकन क स रूप धइ लेइ तउ एहमाँ कउन बड़ी बात बा? मुला अन्त मँ ओनका आपन करनी क अनुसार फल तउ मिलइ क बा।
पौलुस की यातना
16 मइँ फिन दोहरावत अहउँ कि मोका केउ मूरख न समझइ। मुला अगर फिन स तू अइसेन समझत ह तउ मोका मूरख बनाइके ही मंजूर करा। तब मोका स्वीकार कइ ल्या अउ मोका कछू अधिकार द्या। ताकि मइँ कछू गरब कइ सकउँ। 17 अब इ मइँ कहत अहउँ, उ पर्भू क अनुसार नाहीं कहत ह, बल्कि एक मूरख क रूप मँ गरबपूर्वक बिसवास क साथे कहत हउँ। 18 काहेकि बहुत लोगन अपने संसारी जीवन पर गरब करत हीं। 19 फिन तउ मइँ गरब करब। अउर फिन तउ तू ऍतना समझदार अहा कि मूर्खन क बात खुसी क साथे सहि लेत ह। 20 काहेकि अगर केउ तोहका दास बनावइ, तोहका फँसाइ देत ह, धोखा देत ह अपने क तोहसे बड़ा बनवइ, अउर तोहरे मुँहे पर थप्पड़ मारई त तू ओका सहि लेत ह। 21 मइँ सरम क साथे कहत हउँ कि हम पचे बहुत कमजोर रहे।
अगर कउनउ मनई कउनो चीजन पे गरब करइ क साहस करत ह त ओइसन साहस मइँ भी करब। (मइँ मूर्खतापूर्वक कहत अही।) 22 इबरानी सबइ तउ नाहीं अहइँ। जदि उ पचे इस्राएली अहइँ, तउ उ मइँ भी अहउँ, जदि उ सबइ इब्राहीम क बंसज अहइँ, तउ उ मइँ भी हउँ। 23 मइँ अहउँ। इस्राएली उ सबइ तउ नाहीं अहइँ। मइँ ह भी। का उ पचे मसीह क सेवक अहइँ? (एक सनकी की नाहीं मइँ इ कहत ह अहउँ।) कि मइँ ओहसे बड़ा मसीह क सेवक अहउँ। मइँ बार बार जेल गवा हउँ। मोका बार बार मारा गवा बा। कई अवसरन पर मोका मऊत क सामना भवा बा।
24 पाँच बार मइँ यहूदियन स एक कम चालीस चालीस कोड़ा खाए हउँ। 25 मइँ तीन तीन बार लाठियन स पीटा गवा हउँ। एक्क बार तउ मोहे पर पत्थराऊँ कीन्ह गवा बा। तीन बार मोर जहाज बूड़ा। एक दिन अउर एक रात मइँ समुंदर क गहिरे पानी मँ बितावा। 26 मइँ भयानक नदियन, खूँखार डकइतन, खुद आपन लोगन, विधर्मियन, नगरन, गाँवन, समुद्रन अउर देखआवटी बन्धुवन क खतरे क बीचवा मँ कइयऊ यात्रा किहे हउँ।
27 मइँ कड़ा मेहनत कइके थकावट से चूर होइके जीव जिए हउँ। कई अवसरन पर मइँ सोइ तक नाहीं पाएउँ। भूखा अउर पियासा रहेउँ। अकसर मोका खाई तक क नाहीं मिला। बिना कपड़न क जाड़ा मँ ठिठूरत रहेउँ। 28 अउर अब अउर जियादा का कही? रोज मोरे ऊपर जिम्मेदारी का भार अहइ अउर मोहे पइ सब कलीसियावन की चिन्ता बनी रहत ह। 29 कीहीऊ का कमजोरी मोका सक्तिहीन नाहीं कई देत ह अउर केकर पापे मँ होब मोका बैचेन नाहीं बनाई डावत ह। लेकिन मइँ अन्दर से दुखी होइ जात हउँ यदि कउनो प्रलोभन मँ बहक जात ह।
30 अगर मोका बढ़-चढ़ क बात करई क बा तउ मइँ ओन्हन बातन क करब जउन हमरे कमजोरी क अहइँ। 31 परमेस्सर अउर पर्भू ईसू क परमपिता जउन हमेसा धन्य अहइँ, जानत हीं कि मइँ कबहुँ झूठ नाहीं बोलत हउँ। 32 जब मइँ दमिस्क मँ रहेउँ तउ राजा अरितास क राज्यपाल दमिस्क क चारों ओर पहरा बइठा दिहे रहा मोका बन्दी कई लेइक जतन किहे रहा। 33 मुला मोका नगर क चार दीवारी क छेद से टोकरी मँ बइठाइ क नीचे उतार दीन्हा गवा अउर मइँ ओकरे हाथ स बच निकलउँ।


text:
आधुनिक अवधी कविता के खास कवियन मा गिना जाय वाले आद्या प्रसाद ‘उन्मत्त’ कै जनम १३ जुलाई १९३५ ई. मा प्रतापगढ़ जिला के ‘मल्हूपुर’ गाँव मा भा रहा। यै अवधी अउर खड़ी बोली दुइनौ भासा मा लिखिन। ‘माटी अउर महतारी’ उन्मत्त जी की अवधी कबितन कै संग्रह है। अवधी गजलन और दोहन के माध्यम से काफी रचना किहिन। इनकै काब्य-तेवर ललकारू किसिम कै है: “तू आला अपसर बना आजु घरवै मूसै मा तेज अहा, / अंगरेज चला गे देसवा से तू अबौ बना अंगरेज अहा।” इनकी कविताई मा करुना कै उपस्थितिउ है! तरे दीन कविता ‘पाती’ मा करुना उकेरि आई अहै, साथेन साथे परंपरागत चिट्ठी लिखै के तरीका से हुअत सहजै मार्मिकता छलकि आई अहै! यहि कबिता मा देस की सीमा पै लड़त यक फौजी क वहिकै पत्नी चिट्ठी लिखति है। मेहरारू कहति है कि हमैं ‘राड़’ (बिधवा) हुअब मंजूर अहै लेकिन देस की रच्छा मा कौनौ कोताही न बरत्या। पत्नी देसप्रेम कै भावना का कौनउ बिधि कमजोर नाहीं देखा चाहति। कहति है-‘आगे जौ गोड़ बढ़ाया तौ पीछे जिन आपन आँख किह्या’! कविता मा करुना औ बीर-भाव कै सुंदर मौजूदगी अहै। ई कविता उन्मत्त जी कै कवि-सम्मेलनन मा पहिचानि बनि गै रही! पढा जाय:
कविता : ‘पाती’
“ श्री पत्री लिखा इहाँ से जेठू रामलाल ननघुट्टू कै,
अब्दुल बेहना, गंगा पासी, चनिका कहार, झिरकुट्टू कै।
सब जन कै पहुँचै राम राम, तोहरी माई कै असिरबाद,
छोटकउना दादा कहइ लाग, बड़कवा करइ दिन भै इयाद।
सब इहाँ कुसल-मंगल बाटै, हम तोहरै किसल मनाई थै,
तुलसी मइया के चौरा पै सँझबाती रोज जलाई थै।
चारिउ कैती तोहरिन सूरत डोलइ, जौनी मू जाई थै,
आपन मन कइसउ मारि-मारि लरिकन मा जिउ बिसराई थै।
झूठइ एतना सब कहत रह्या, जीतइ जिउ अस बिसराइ दिह्या,
लरिकन कै मया न बा तोहरे आपन खबरिउ तक नाइँ दिह्या।
मुल हड़बड़ाइ के भाग्या जिन, नाहीं तौ तोहका दोख अहै,
देसवा की खातिर लड़त अहा, एतनइ हमका संतोख अहै।
हमरी आँखी कै माछु आज, तोहका लरिकन कै कसम अहै,
अपनी माई कै दूध अउर अपने पुरिखन कै कसम अहै।
आगे जौ गोड़ बढ़ाया तौ पीछे जिन आपन आँख किह्या,
हम राड़ होब तौ होइ जाब एकर कौनउ न माख किह्या।
हम तोहरइ नउना रटत-रटत तोहरे लरिकन का सेइ लेब,
कौनौ सूरत बूड़त बाड़त हम आपन नैया खेइ लेब।
मुल जौने दिन ताना पउबै हम कुआँ-इनारा थाहि लेब,
तोहरे नउना कइ गारी सुन हम गड़ही-तारा थाहि लेब।
संझा भइ तपता के बैठा सब तोहरइ चरचा खोला थीं,
कुछ बड़ा बहादुर कहइँ मुला कुछ तबउ फोकाही बोला थीं।
चाहइ तू हमरी मँगिया कै गीलइ सेंदुर पोंछवाय दिह्या,
मुल बैरी आँखी से देख्या ओका जिन बचिके जाइ दिह्या।
जीतइ जिउ अपने पुरिखन के माथे मा दाग लगाया जिन,
जब तक दुस्मन न भागि जाइ तू घरे लउटि के आया जिन।
तू जीत-जात के घर अउब्या हमरे मन का बिसुवास अहै,
देसवा अपनै जीते आखिर ई कन-कन का बुसुवास अहै।
छोटकवा जागि के रोवत बा बोकरी बाँधी मिमियाति अहै,
हम चिट्ठी लिखति अही औ ओहमुर कुकुरि रसोंया खाति अहै।
अब चली उहौ देखी ताकी तू मन से आसिरबाद दिह्या,
हम पाँव छुई यहि चिट्ठी से तू रन से आसिरबाद दिह्या।”
— कवि आद्या प्रसाद ‘उन्मत्त’
~सादर/अमरेन्द्र अवधिया